qundao/data-zh-poetry huggingface dataset:
送子威兄钤兵池阳
作者：曹勋
朝代：宋

伊昔侍伯父，一官尉池阳。时年方九龄，读书未知方。於今涉五纪，皤然须须霜。兹喜伯兄官，钤兵总戎行。素风出韬略，貔貅禀闳纲。小试部勒勤，著鞭扬荣光。青林脱幽箨，浓绿栖残芳。起予水云心，尚拘朝市忙。齐山上穹碧，九华俨珪璋。紫岩楮敲冰，云叶供展张。清江霁远目，帆樯下沧浪。林泉作佳游，为公发天藏。伯父昔所临，云汉披天章。琳琅戛鸣球，往往题僧坊。何当切访问，便与磨珉苍。蔗於门户间，能事岁月长。仙舟涉初夏，浮家及清凉。毫举尘土境，海运图南翔。兄弟各垂白，语离热中肠。原言养浩然，时举黄金觞。因风托素鳍，访我菰蒲乡。
送子威史归邵怒
作者：曹勋
朝代：宋

闽浙相望一寸心，鴒原落寞叹孤音。
五年情话空相忆，千里闲门肯见寻。
只拟连床常对语，岂堪垂老更分襟。
它时果许邻幽筑，莫倦天台尘土深。
送子芬年家之官越上
作者：曹勋
朝代：宋
体裁：七言律诗

清润丰姿玉不瑕，篇章典重见词华。韬钤小试诸侯幕，事业共称丞相家。蓬阁昼长宜笑咏，山阴春早已莺花。凤池自是风流在，行见金门帽带斜。
送子芬年家之官越上
作者：曹勋
朝代：宋

清润丰姿玉不瑕，篇章典重见词华。
韬钤小试诸侯幕，事业共称丞相家。
蓬阁昼长宜笑咏，山阴春早已鶑花。
凤池自是风流在，行见金门帽带斜。
送张冲举先生还山
作者：曹勋
朝代：宋

道人丰骨出埃尘，玉颊双红烂熳春。
金液密传张果老，黄庭曾授赤明民。
秋来行李林泉好，雨后云山意气新。
顾我年华已垂尽，余龄薪水原相亲。
送张冲举先生还山
作者：曹勋
朝代：宋

道人丰骨出埃尘，玉颊双红烂熳春。
金液密传张果老，黄庭曾授赤明民。
秋来行李林泉好，雨后云山意气新。
顾我年华已垂尽，余龄薪水愿相亲。
送张冲举先生还山
作者：曹勋
朝代：宋

道人丰骨出埃尘，玉颊双红烂熳春。金液密传张果老，黄庭曾授赤明民。秋来行李林泉好，雨后云山意气新。顾我年华已垂尽，馀龄薪水愿相亲。
送张才甫知池阳
作者：曹勋
朝代：宋
体裁：七言律诗

频向长亭折柳枝，客中送客动愁思。未论莲社重分袂，第喜牙璋再把麾。旁塞兵民须旧德，长淮风月待新诗。行看紫诏求耆宿，正是霜天清晓时。
送徐正时之官赣州四首
作者：曹勋
朝代：宋

君以高标比太阿，方将试用倚无何。肯来访我松筠里，踏遍崇冈与断坡。报道君乘六月潮，在齐端可比闻韶。探汤剧暑不易度，应喜南云瞻玉霄。交游之厚鲜如公，信越前修辈行中。有弟方登龙虎榜，乃兄力践古人风。君方赣水赴除书，百舵横江信所扶。他日雁山新雁到，问先曾过赤城无。
送徐正时之官赣州四首
作者：曹勋
朝代：宋

君方赣水赴除书，百舵横江信所扶。他日雁山新雁到，问先曾这赤城无。
送徐正时之官赣州四首·其一
作者：曹勋
朝代：宋

君以高标比太阿，方将试用倚无何。
肯来访我松筠裏，踏遍崇冈与断坡。
送徐正时之官赣州四首·其一
作者：曹勋
朝代：宋

君以高标比太阿，方将试用倚无何。肯来访我松筠里，踏遍崇冈与断坡。
送徐正时之官赣州四首·其三
作者：曹勋
朝代：宋
体裁：七言绝句

交游之厚鲜如公，信越前修辈行中。有弟方登龙虎榜，乃兄力践古人风。
送徐正时之官赣州四首·其二
作者：曹勋
朝代：宋
体裁：七言绝句

报道君乘六月潮，在齐端可比闻韶。探汤剧暑不易度，应喜南云瞻玉霄。
送徐正时之官赣州四首·其四
作者：曹勋
朝代：宋
体裁：七言绝句

君方赣水赴除书，百舵横江信所扶。他日雁山新雁到，问先曾过赤城无。
送徐正时归浦城
作者：曹勋
朝代：宋

徐子志义士，触热如探汤。
远从南浦来，访我存与亡。
语兼琼瑶温，气回兰蕙芳。
炎云正烁石，怀抱为清凉。
顾予岩壑姿，小筑台山傍。
儿辈杂编氓，荆扉绕松篁。
感公久留兹，语离势中肠。
行行括苍道，念此山路长。
公怀武夷春，复多知见香。
青云勉震耀，宜近天汉光。
草堂不道远，时寄烟苍茫。
送徐正时归浦城
作者：曹勋
朝代：宋

徐子志义士，触热如探汤。远从南浦来，访我存与亡。语兼琼瑶温，气回兰蕙芳。炎云正烁石，怀抱为清凉。顾予岩壑姿，小筑台山傍。儿辈杂编氓，荆扉绕松篁。感公久留兹，语离热中肠。行行括苍道，念此山路长。公怀武夷春，复多知见香。青云勉震耀，宜近天汉光。草堂不道远，时寄烟苍茫。
送徐正时归浦城
作者：曹勋
朝代：宋

徐子志义士，触热如探汤。
远从南浦来，访我存与亡。
语兼琼瑶温，气回兰蕙芳。
炎云正烁石，怀抱为清凉。
顾予岩壑姿，小筑台山傍。
儿辈杂编氓，荆扉绕松篁。
感公久留兹，语离热中肠。
行行括苍道，念此山路长。
公怀武夷春，復多知见香。
青云勉震耀，宜近天汉光。
草堂不道远，时寄烟苍茫。
送怀英访庐山
作者：曹勋
朝代：宋
体裁：七言律诗

台岳相逢麋鹿墟，识公风骨秀而癯。山林访道诚多切，云水期真进所如。炉鼎丹砂知炼己，关河霜霰不妨渠。它时应有衡阳雁，莫忘南来一纸书。
送戴才美郎中出使襄汉
作者：曹勋
朝代：宋

仕宦将相理所当，致君泽民则为良。窃窃苟作儿女语，纷纷徒在鹓鹭行。惟君英槩吞七泽，早以闳略走黠羌。天子神圣熟姓字，临遣亟自尚书郎。密奉畴咨持玉节，荆襄将漕观施设。小摅胸次浩不极，一辟土疆包有截。江南梅开欲飞雪，老境何堪与君别。可伫促召黄金阙，为贺收功在三杰。
送戴才美郎中出使襄汉
作者：曹勋
朝代：宋

仕宦将相理所当，致君泽民则为良。
窃窃苟作儿女语，纷纷徒在鹓鹭行。
惟君英槩吞七泽，早以闳畧走黠羌。
天子神圣熟姓字，临遣亟自尚书郎。
密奉畴咨持玉节，荆襄将漕观施设。
小摅胸次浩不极，一闢土疆包有截。
江南梅开欲飞雪，老境何堪与君别。
可竚促召黄金阙，为贺收功在三杰。
送戴才美郎中出使襄汉
作者：曹勋
朝代：宋

仕宦将相理所当，致君泽民则为良。窍窍苟作儿女语，纷纷徒在鵷鹭行。惟君英概吞七泽，早以闳略走黠羌。天子神圣熟姓字，临遣亟自尚书郎。密奉畴咨持玉节，荆襄将漕观施设。小摅胸次浩不极，一辟土疆包有截。江南梅开欲飞雪，老境何堪与君别。可伫促召黄金阙，为贺收功三在杰。
送新酒糟蟹与贾之奇五首
作者：曹勋
朝代：宋

小酢银槽新拨醅，带糟郭索佐樽罍。一时送上天台友，助对梅花人举杯。陋巷何能有玉醅，闲人正以鄙惟罍。捣香筛辣宜相送，似胜骑鲸月下杯。雪后寒浓酒未醅，冻吟谁与酌金罍。不忧毂下米炊玉，同放马蹄银作杯。新诗慰我胜浮醅，岂待杯盘更举罍。但愿车中无折齿，何忧举案乏持杯。企咏公才绿涨醅，我方破器不成罍。词源端并流三峡，薪火何能救一杯。
送新酒糟蟹与贾之奇五首
作者：曹勋
朝代：宋

新诗慰我胜浮醅，岂待杯盘更举罍。但原车中无折齿，何忧举案乏持杯。
送新酒糟蟹与贾之奇五首·其一
作者：曹勋
朝代：宋
体裁：七言绝句

小酢银槽新拨醅，带糟郭索佐樽罍。一时送上天台友，助对梅花人举杯。
送新酒糟蟹与贾之奇五首·其三
作者：曹勋
朝代：宋
体裁：七言绝句

雪后寒浓酒未醅，冻吟谁与酌金罍。不忧毂下米炊玉，同放马蹄银作杯。
送新酒糟蟹与贾之奇五首·其二
作者：曹勋
朝代：宋
体裁：七言绝句

陋巷何能有玉醅，闲人正以鄙惟罍。捣香筛辣宜相送，似胜骑鲸月下杯。
送新酒糟蟹与贾之奇五首·其五
作者：曹勋
朝代：宋
体裁：七言绝句

企咏公才绿涨醅，我方破器不成罍。词源端并流三峡，薪火何能救一杯。
送新酒糟蟹与贾之奇五首·其四
作者：曹勋
朝代：宋
体裁：七言绝句

新诗慰我胜浮醅，岂待杯盘更举罍。但愿车中无折齿，何忧举案乏持杯。
送春归
作者：曹勋
朝代：宋
体裁：古风

送春归，在何处。禾黍正离离，江城匝屯戍。杨花零乱点旌旗，天涯芳草连云暮。旧园桃李遍荆棘，故国楼台尽狐兔。衣冠不见洛阳花，胡马犹嘶汉宫树。吴江水绿吴山青，春到春归别有情。柳色迎人下关塞，随军万里清胡尘。黄金台榭未埋没，当年勿谓秦无人。
送春归
作者：曹勋
朝代：宋

送春归，在何处。禾黍正离离，江城匝屯戍。杨花零点旌旗，天涯芳草连云暮。旧园桃李遍荆棘，故国楼台尽狐兔。衣冠不见洛阳花，胡马犹嘶汉宫树。吴江水绿吴山青，春到春归别有情。柳色迎人下关塞，随军万里清胡尘。黄金台榭未埋没，当年勿秦无人。
送曹蕴清归庐山
作者：曹勋
朝代：宋

吾宗出西蜀，托迹庐阜岑。恭礼清虚尊，相与道义深。别时白日长。忽兹秋云阴。永怀一笑粲，水云劳我心。
送曹蕴清归庐山
作者：曹勋
朝代：宋

吾宗出西蜀，托迹庐阜岑。恭礼清虚尊，相与道义深。别时白日长，忽兹秋云阴。永怀一笑粲，水云劳我心。
送曹藴清归庐山
作者：曹勋
朝代：宋

吾宗出西蜀，託迹庐阜岑。
恭礼清虚尊，相与道义深。
别时白日长，忽兹秋云阴。
永怀一笑粲，水云劳我心。
送曾谹父还朝十首
作者：曹勋
朝代：宋

故家门地少相传，公独翘翘朝墨仙。五两诗章蔼天禄，看同勋业映青编。异枝同颖绕祥云，贡入南州瑞木新。并影薰风舞交翠，要知仁政在斯民。丽句清言继风雅，手开云汉焕天章。珠玑散落佳山水，奕世人薰一瓣香。大参宴客有遗址，栋宇半攲荆棘中。一日青红丽云表，因知雅量自相同。玉霄栏槛冠东州，幻出风烟最上头。壁月山光入遗爱，此方今已号曾楼。识公政事在恺悌，接物情文惟至诚。天台两岁士民说，要雨雨来晴便晴。诗源正嗣江西派，句律先空冀北群。从此金门玉堂去，好将雅颂启吾君。阿蘋能唱大苏词，赤壁长哦更一奇。临赋图成好相伴，东山他日固先知。老来百事不关身，惟有芳醪意甚真。忆著碧琳相觅去，问梅期醉水南春。借寇何能共此邦，离怀未易寸心降。惟将老泪逐梅雨，流入玉溪同一江。
送曾谹父还朝十首
作者：曹勋
朝代：宋

玉霄栏槛冠东州，幻出风烟最上头。
壁月山光入遗爱，此方今已号曾栖。
送曾谹父还朝十首
作者：曹勋
朝代：宋

识公政事在恺悌，接物情文惟到诚。天台两岁士民说，要雨雨来晴便晴。
送曾谹父还朝十首·其一
作者：曹勋
朝代：宋
体裁：七言绝句

故家门地少相传，公独翘翘朝墨仙。五两诗章蔼天禄，看同勋业映青编。
送曾谹父还朝十首·其七
作者：曹勋
朝代：宋

诗源正嗣江西派，句律先空冀北羣。
从此金门玉堂去，好将雅颂启吾君。
送曾谹父还朝十首·其七
作者：曹勋
朝代：宋

诗源正嗣江西派，句律先空冀北群。从此金门玉堂去，好将雅颂启吾君。
送曾谹父还朝十首·其三
作者：曹勋
朝代：宋

丽句清言继风雅，手开云汉焕天章。
珠玑散落佳山水，奕世人熏一瓣香。
送曾谹父还朝十首·其三
作者：曹勋
朝代：宋

丽句清言继风雅，手开云汉焕天章。珠玑散落佳山水，奕世人薰一瓣香。
送曾谹父还朝十首·其九
作者：曹勋
朝代：宋

老来百事不关身，惟有芳醪意甚真。
忆着碧琳相觅去，问梅期醉水南春。
送曾谹父还朝十首·其九
作者：曹勋
朝代：宋

老来百事不关身，惟有芳醪意甚真。忆著碧琳相觅去，问梅期醉水南春。
送曾谹父还朝十首·其二
作者：曹勋
朝代：宋

异枝同颖绕祥云，贡入南州瑞木新。
并影熏风舞交翠，要知仁政在斯民。
送曾谹父还朝十首·其二
作者：曹勋
朝代：宋

异枝同颖绕祥云，贡入南州瑞木新。并影薰风舞交翠，要知仁政在斯民。
送曾谹父还朝十首·其五
作者：曹勋
朝代：宋
体裁：七言绝句

玉霄栏槛冠东州，幻出风烟最上头。壁月山光入遗爱，此方今已号曾楼。
送曾谹父还朝十首·其八
作者：曹勋
朝代：宋

阿苹能唱大苏词，赤壁长哦更一奇。
临赋图成好相伴，东山他日固先知。
送曾谹父还朝十首·其八
作者：曹勋
朝代：宋

阿蘋能唱大苏词，赤壁长哦更一奇。临赋图成好相伴，东山他日固先知。
送曾谹父还朝十首·其六
作者：曹勋
朝代：宋
体裁：七言绝句

识公政事在恺悌，接物情文惟至诚。天台两岁士民说，要雨雨来晴便晴。
送曾谹父还朝十首·其十
作者：曹勋
朝代：宋
体裁：七言绝句

借寇何能共此邦，离怀未易寸心降。惟将老泪逐梅雨，流入玉溪同一江。
送曾谹父还朝十首·其四
作者：曹勋
朝代：宋

大参宴客有遗址，栋宇半攲荆棘中。一日青红丽云表，因知雅量自相同。
送曾谹父还朝十首·其四
作者：曹勋
朝代：宋

大参宴客有遗址，栋宇半欹荆棘中。
一日青红丽云表，因知雅量自相同。
送杨子宽还临安寄钱处和
作者：曹勋
朝代：宋

送客天台不上船，东风款段喜扬鞭。山容阁雪晓犹冷，花色烘云春正妍。垄上麦芒犹绿嫩，枝间梅子渐青圆。有怀阁老应诗罢，尽捲珠帘按管弦。
送杨子宽还临安寄钱处和
作者：曹勋
朝代：宋

送客天台不上船，东风款段喜扬鞭。
山容阁雪晓犹冷，花色烘云春正妍。
垅上麦芒犹绿嫩，枝间梅子渐青圆。
有怀阁老应诗罢，尽卷珠帘按管弦。
送杨子宽还临安寄钱处和
作者：曹勋
朝代：宋

送客天台不上船，东风款段喜扬鞭。
山容阁雪晓犹冷，花色烘云春正妍。
壠上麦芒犹绿嫩，枝间梅子渐青圆。
有怀阁老应诗罢，尽捲珠帘按管絃。
送柑酒与少瞻
作者：曹勋
朝代：宋
体裁：七言绝句

小摘洞庭霜后实，旋篘真一瓮头春。雪中急欲林夫子，漫助诗人笑语新。
送殿干谯公暂归莆田
作者：曹勋
朝代：宋
体裁：七言律诗

暂辍京尘扰扰间，一鞭行色冒春寒。梅花细雨资能赋，野水遥山好据鞍。引道颇闻辞魏阙，觅官况可近长安。掀髯西笑归宜早，应及莆闽荔子丹。
送清隠纯老住池阳杉山
作者：曹勋
朝代：宋
体裁：七言绝句

冥冥细雨绿阴齐，湛湛长江客去时。剔起眉毛欣应供，横担楖栗看来期。
送王制置帅成都
作者：曹勋
朝代：宋
体裁：七言律诗

从来吴蜀势相亲，制阃今勤侍帝臣。可但覆瓯称直道，暂烦分陕济斯民。剑关日下山河重，井络天开号令新。圣主遂宽西顾念，遨头正及锦江春。
送王道录桐柏住庵二首
作者：曹勋
朝代：宋

早觉人间万事非，便寻幽远净征衣。每嗟老境难辞老，政使归时未得归。物外无思皆妙道，尘中有患更危机。羡君行李翩然去，琼阙从兹两子微。见说当年梦甚真，公今高步挹清尘。经传桐柏兼三洞，名在明廷接万神。马过越山资浩气，花飞剡水正残春。白云二友皆仙士，晤语多应一笑频。
送王道录桐柏住庵二首·其一
作者：曹勋
朝代：宋

早觉人间万事非，便寻幽远净征衣。每嗟老境难辞老，政使归时未得归。物外无思皆妙道，尘中有患更危机。羡君行李翩然去，琼阙从兹两子微。
送王道录桐柏住庵二首·其一
作者：曹勋
朝代：宋

早觉人间万事非，便寻幽远凈征衣。
每嗟老境难辞老，政使归时未得归。
物外无思皆妙道，尘中有患更危机。
羡君行李翩然去，琼阙从兹两子微。
送王道录桐柏住庵二首·其二
作者：曹勋
朝代：宋
体裁：七言律诗

见说当年梦甚真，公今高步挹清尘。经传桐柏兼三洞，名在明廷接万神。马过越山资浩气，花飞剡水正残春。白云二友皆仙士，晤语多应一笑频。
送纯老往会稽住华严二首
作者：曹勋
朝代：宋

清隐孤标久死心，稽山遽欲扣高深。休将下渚如华藏，须听潮音作梵音。重阴雪意正商量，岂似师心径绝江。识破须弥山句否，任交幡影上云窗。
送纯老往会稽住华严二首·其一
作者：曹勋
朝代：宋
体裁：七言绝句

清隐孤标久死心，稽山遽欲扣高深。休将下渚如华藏，须听潮音作梵音。
送纯老往会稽住华严二首·其一
作者：曹勋
朝代：宋

清隠孤标久死心，稽山遽欲扣高深。
休将下渚如华藏，须听潮音作梵音。
送纯老往会稽住华严二首·其二
作者：曹勋
朝代：宋
体裁：七言绝句

重阴雪意正商量，岂似师心径绝江。识破须弥山句否，任交幡影上云窗。
送腊梅与曾谹父
作者：曹勋
朝代：宋

紫烟破萼缀蜂房，薇露浓熏冉冉香。
寄与赤城贤太守，要知和气入风光。
送腊梅与曾谹父
作者：曹勋
朝代：宋
体裁：七言绝句

紫烟破萼缀蜂房，薇露浓薰冉冉香。寄与赤城贤太守，要知和气入风光。
送荔子与高观察
作者：曹勋
朝代：宋
体裁：七言绝句

磨铜碧海驾天风，吹落闽山荔子红。弭渴文园剥明玉，急须寄上自嬉翁。
送荔子与高观察
作者：曹勋
朝代：宋

磨铜碧海驾天风，吹落闽山荔子红。弭渴文园剥玉，急须寄上自嬉翁。
送表弟丘彦泽失官之潮
作者：曹勋
朝代：宋
体裁：七言律诗

此身江海一浮沤，遇坎乘流莫预谋。莱子奉亲真是乐，塞翁失马定无忧。关山照眼长安近，裘褐生香鳄水秋。隐忍功名丈夫事，行知富贵自相求。
送表弟丘彦泽失官之潮
作者：曹勋
朝代：宋

此身江海一浮沤，遇坎乘流莫预谋。
莱子奉亲真是乐，塞翁失马定无忧。
关山照眼长安近，裘褐生香鳄水秋。
隠忍功名丈夫事，行知富贵自相求。
送许尉
作者：曹勋
朝代：宋

平生许彦充，躯胆两豪举。
掀髯参军事，讵可细碎语。
我时百僚下，计拙役甚苦。
从事得余力，慷慨志相许。
公乃小着鞭，一官尉南浦。
盐车虽云困，垂棒亦其所。
愿子自荐达，天王方振旅。
求田勿堕气，苞茅当问楚。
此事岂不壮，况復吾素与。
我缘拥缞服，窘欲访鸡黍。
天寒霜雪盛，世乱豺狼阻。
何堪南北趋，别意寓琖俎。
伤心有清泪，挥洒欲如雨。
送许尉
作者：曹勋
朝代：宋

平生许彦充，躯胆两豪举。掀髯参军事，讵可细碎语。我时百僚下，计拙役甚苦。从事得馀力，慷慨志相许。公乃小著鞭，一官尉南浦。盐车虽云困，垂棒亦其所。愿子自荐达，天王方振旅。求田勿堕气，苞茅当问楚。此事岂不壮，况复吾素与。我缘拥缞服，窘欲访鸡黍。天寒霜雪盛，世乱豺狼阻。何堪南北趋，别意寓盏俎。伤心有清泪，挥洒欲如雨。
送谢景思从辟督府二首
作者：曹勋
朝代：宋

乘传逆知怀抱开，壁门春晚静尘埃。萱明子舍虽云乐，檄愈头风得屡催。横槊便知威黠虏，指踪端复赖长才。维持江左风流在，富贵行看正鼎来。艰垒师行遂坦夷，中兴仍待老文辞。上公固已虚油幕，硕画旋看赞鼎司。气隔龙荒朝陇蜀，令严虎旅肃旌麾。风声鹤唳天威振，会见棋馀折屐时。
送谢景思从辟督府二首
作者：曹勋
朝代：宋

艰垒师行遂坦夷，中兴仍待老文辞。
上公固已虚油幕，硕画旋看赞鼎司。
气隔龙荒朝陇蜀，令严虎旅肃旌麾。
风声鹤唳天威振，会风棋余折屐时。
送谢景思从辟督府二首·其一
作者：曹勋
朝代：宋

乘传逆知怀抱开，壁门春晚静尘埃。萱明子舍虽云乐，檄愈头风得屡催。横槊便知威黠虏，指踪端复赖长才。维持江左风流在，富贵行看正鼎来。
送谢景思从辟督府二首·其一
作者：曹勋
朝代：宋

乘传逆知怀抱开，壁门春晚静尘埃。
萱明子舍虽云乐，檄愈头风得屡催。
横槊便知威黠虏，指踪端復頼长才。
维持江左风流在，富贵行看正鼎来。
送谢景思从辟督府二首·其二
作者：曹勋
朝代：宋

艰垒师行遂坦夷，中兴仍待老文辞。
上公固已虚油幕，硕画旋看赞鼎司。
气隔龙荒朝陇蜀，令严虎旅肃旌麾。
风声鹤唳天威振，会见棋余折屐时。
送谢景思从辟督府二首·其二
作者：曹勋
朝代：宋

艰垒师行遂坦夷，中兴仍待老文辞。上公固已虚油幕，硕画旋看赞鼎司。气隔龙荒朝陇蜀，令严虎旅肃旌麾。风声鹤唳天威振，会见棋馀折屐时。
送赵安定弭节三衢
作者：曹勋
朝代：宋

茅土真封辅帝畿，天潢近派冠彤墀。当机久契拈花笑，示病何劳阖国追。北阙暂违文石陛，西风正是菊花时。瘦筇短褐他年去，洗雨濛烟访习池。
送赵安定弭节三衢
作者：曹勋
朝代：宋

茅土真封辅帝畿，天潢近派冠彤墀。
当机久契拈花笑，示病何劳阖国追。
北阙暂违文石陛，西风正是菊花时。
瘦筇短褐他年去，洗雨蒙烟访习池。
送赵安定弭节三衢
作者：曹勋
朝代：宋

茅土真封辅帝畿，天潢近派冠彤墀。当机久契拈花笑，示病何劳阖国追。北阙暂违文石陛，西风正是菊花时。瘦筇短褐他年去，洗雨蒙烟访羽池。
送赵添戎还漳州
作者：曹勋
朝代：宋

北风号枯叶，漠漠天正寒。弛担逆旅中，方税游子鞍。吾甥遽相访，别久心万端。意定话亲旧，或悲或可欢。乃将十年心，只作累刻殚。修涂困尘土，客庖无盘餐。举杯少延款，荷子襟抱宽。明朝复掺袂，老怀凄以酸。漳山无瘴烟，漳水无惊湍。侍亲友于乐，勿倦为戎官。原因南风期，时时寄平安。
送赵添戎还漳州
作者：曹勋
朝代：宋

北风号枯叶，漠漠天正寒。
弛担逆旅中，方税游子鞍。
吾甥遽相访，别久心万端。
意定话亲旧，或悲或可欢。
乃将十年心，只作累刻殚。
修涂困尘土，客庖无盘餐。
举杯少延款，荷子襟抱宽。
明朝復掺袂，老怀悽以酸。
漳山无瘴烟，漳水无惊湍。
侍亲友于乐，勿倦为戎官。
愿因南风期，时时寄平安。
送赵添戎还漳州
作者：曹勋
朝代：宋

北风号枯叶，漠漠天正寒。弛担逆旅中，方税游子鞍。吾甥遽相访，别久心万端。意定话亲旧，或悲或可欢。乃将十年心，只作累刻殚。脩涂困尘土，客庖无盘餐。举杯少延款，荷子襟抱宽。明朝复掺袂，老怀悽以酸。漳山无瘴烟，漳水无惊湍。侍亲友于乐，勿倦为戎官。愿因南风期，时时寄平安。
送选兄归天台
作者：曹勋
朝代：宋
体裁：七言绝句

一笠弥天亦大奇，选公访我索新诗。赤城归去应相忆，十里松风月上时。
送郑吏部出使二首
作者：曹勋
朝代：宋

圣主东南眷念劳。绣衣行部辍名曹。喜寻物外人多竺，应遇山中相有陶。丹笔不摇吟笔健，颓风顿革古风高。如何大展安邦手，勿使鲸鲵弄海涛。
送郑吏部出使二首
作者：曹勋
朝代：宋

圣主东南眷念劳，绣衣行部辍名曹。喜寻物外人多竺，应遇山中相有陶。丹笔不摇吟笔健，颓风顿革古风高。如何大展安邦手，勿使鲸鲵弄海涛。生灵涂炭帝兴怜，揽辔公应愿著鞭。禹贡山川仍旧贯，汉时户口失残编。交征夷夏疑非古，积弊公私不记年。且乞韩州风信好，二君归计托楼船。
送郑吏部出使二首
作者：曹勋
朝代：宋

生灵涂炭帝兴怜，揽辔公应原著鞭。
禹贡山川仍旧贯，汉时户口失残编。
交征夷夏疑非古，积弊公私不记年。
且乞韩州风信好，二君归计托楼船。
送郑吏部出使二首·其一
作者：曹勋
朝代：宋
体裁：七言律诗

圣主东南眷念劳，绣衣行部辍名曹。喜寻物外人多竺，应遇山中相有陶。丹笔不摇吟笔健，颓风顿革古风高。如何大展安邦手，勿使鲸鲵弄海涛。
送郑吏部出使二首·其二
作者：曹勋
朝代：宋

生灵涂炭帝兴怜，揽辔公应愿着鞭。
禹贡山川仍旧贯，汉时户口失残编。
交征夷夏疑非古，积弊公私不记年。
且乞韩州风信好，二君归计託楼船。
送郑吏部出使二首·其二
作者：曹勋
朝代：宋

生灵涂炭帝兴怜，揽辔公应愿著鞭。禹贡山川仍旧贯，汉时户口失残编。交征夷夏疑非古，积弊公私不记年。且乞韩州风信好，二君归计托楼船。
送郑猷归福唐
作者：曹勋
朝代：宋
体裁：古风

君家有唐第一人，耕隐谷口同子真。临安始终三十载，我亦挂冠君归闽。重话向来倦游处，苍颜秃鬓皆如银。喜君南归不可从，雁飞时寄天台春。
送郑猷归福唐
作者：曹勋
朝代：宋

君家有唐第一人，耕隠谷口同子真。
临安始终三十载，我亦挂冠君归闽。
重话向来倦游处，苍颜秃鬓皆如银。
喜君南归不可从，雁飞时寄天台春。
送钱处和知三衢
作者：曹勋
朝代：宋
体裁：七言律诗

忠孝传芳在一门，双旌光动小阳春。柯山瀫水聊均逸，石室龟峰定可人。紫诏密尝符夙梦，朱轓果见抚斯民。故家未有如公者，自致勋名侍帝宸。
选上人素履精修仆先识于崇信岑寂之时重来见之作诗为赠
作者：曹勋
朝代：宋

我初游赤城，松竹空函丈。
师时奉诸佛，畧不乏供养。
兹游再见之，谈笑益夷旷。
横披慰老眼，罂粟煎夜饷。
不以三生缘，遂作一指想。
新蕉展时雨，风銮鸣昼讲。
勉旃自爱重，公才定龙象。
选上人素履精修仆先识於崇信岑寂之时重来见
作者：曹勋
朝代：宋
体裁：古风

我初游赤城，松竹空函丈。师时奉诸佛，略不乏供养。兹游再见之，谈笑益夷旷。横披慰老眼，罂粟煎夜饷。不以三生缘，遂作一指想。新蕉展时雨，风銮鸣昼讲。勉旃自爱重，公才定龙象。
选冠子 其一 淮上兀坐，等待取接，因得汉使一词，他日歌之
作者：曹勋
朝代：宋
体裁：词

细柳排空，高榆拥岸，乍觉楚天秋意。凉随夜雨，望极长淮，孤馆漫成留滞。天净无云，浪痕清影，窗户闲临烟水。叹驱驰尘事，殊喜萧散，暂来闲适。常念想、圣主垂衣，临朝北顾，泛遣聊宽忧寄。輶轩载揽，虎节严持，谈笑挂帆千里。凭仗皇威，滥陪枢筦，一语折冲遐裔。待归来，瞻对天颜，须知有喜。
选冠子 其二 宿石门
作者：曹勋
朝代：宋
体裁：词

秀木撑空，凝云藏岫，处处群山横翠。霜风冽面，酒力潜销，征辔暂指天际。红叶黄花，水光山色，常爱晓云晴霁。念尘埃眯眼，年华易老，觉远行非易。常自感、羽客难寻，蓬莱难到，强作林泉活计。鱼依密藻，雁过烟空，家信渐遥千里。还是关河冷落，斜阳衰草，苇村山驿。又鸡声茅店，鸦啼露井重唤起。
选冠子·细柳排空
作者：曹勋
朝代：宋
体裁：词

细柳排空，高榆拥岸，乍觉楚天秋意。凉随夜雨，望极长淮，孤馆漫成留滞。天净无云，浪痕清影，窗户闲临烟水。叹驱驰尘事，殊喜萧散，暂来闲适。常思念、圣主垂衣，临朝北顾，泛遣聊宽忧寄。輶轩载揽，虎节严持，谈笑挂帆千里。凭仗皇威，滥陪枢管，一语折冲遐裔。待归来，瞻对龙颜，须知有喜。
选冠子（宿石门）
作者：曹勋
朝代：宋
体裁：词

秀木撑空，凝云藏岫，处处群山横翠。霜风冽面，酒力潜消，征辔暂指天际。红叶黄花，水光山色，常爱晓云晴霁。念尘埃眯眼，年华易老，觉远行非易。常自感、羽客难寻，蓬莱难到，强作林泉活计。鱼依密藻，雁过烟空，家信渐遥千里。还是关河冷落，斜阳衰草，苇村山驿。又鸡声茅店，鸦啼露井重唤起。
选冠子（淮上兀坐，等待取接，因得汉使一词，他日歌之）
作者：曹勋
朝代：宋

细柳排空，高榆拥岸，乍觉楚天秋意。凉随夜雨，望极长淮，孤馆漫成留滞。天净无云，浪痕清影，窗户闲临烟水。叹驱驰尘事，殊喜萧散，暂来闲适。常念想、圣主垂衣，临朝北顾，泛遣聊宽忧寄。輶轩载揽，虎节严持，谈笑挂帆千里。凭仗皇威，滥陪枢筦，一语折冲遐裔。待归来，瞻对龙颜，须知有喜。
透碧霄·中宫生辰
作者：曹勋
朝代：宋

阆苑喜新晴。正桂华、飘下太清。宝籞凉秋，梦祥明月，天开辅盈成。宫闱女职遵慈训，见海宇仪型。奉东朝、晨夕趋承。化内外、咸知柔顺，已看彤管赋和平。宴坤宁。香腾金猊，烟暖秘殿彩衣轻。六乐丝竹，绕云萦水，总按新声。天临帝幄，亲颁寿酒，恩意兼勤。雁行缀、宰府殊荣。愿万亿斯年，南山并永，坤厚赞尧明。
透碧霄·中宫生辰
作者：曹勋
朝代：宋
体裁：词

阆苑喜新晴。正桂华、飘下太清。宝籞凉秋，梦祥明月，天开辅盈成。宫闱女职遵慈训，见海宇仪型。奉东朝、晨夕趋承。化内外、咸知柔顺，已看彤管赋和平。宴坤宁。香腾金猊，烟暖秘殿綵衣轻。六乐丝竹，绕云萦水，总按新声。天临帝幄，亲颁寿酒，恩意兼勤。雁行缀、宰府殊荣。愿万亿斯年，南山并永，坤厚赞尧明。
透碧霄·阆苑喜新晴
作者：曹勋
朝代：宋
体裁：词

阆苑喜新晴。
正桂华、飘下太清。
宝篽凉秋，梦祥明月，天开辅盈成。
宫闱女职遵慈训，见海宇仪型。
奉东朝、晨夕趋承。
化内外、咸知柔顺，已看彤管赋和平。
宴坤宁。
香腾金猊，烟暖秘殿彩衣轻。
六乐丝竹，绕云萦水，总按新声。
天临帝幄，亲颁寿酒，恩意兼勤。
雁行缀、宰府殊荣。
愿万亿斯年，南山并永，坤厚赞尧明。
透碧霄（同前）
作者：曹勋
朝代：宋

阆苑喜新晴。正桂华、飘下太清。宝御凉秋，梦祥明月，天开辅盈成。宫闱女职遵慈训，见海宇仪型。奉东朝、晨夕趋承。化内外、咸知柔顺，已看彤管赋和平。宴坤宁。香腾金猊，烟暖秘殿彩衣轻。六乐丝竹，绕云萦水，总按新声。天临帝幄，亲颁寿酒，恩意兼勤。雁行缀、宰府殊荣。愿万亿斯年，南山并永，坤厚赞尧明。
途中七夕
作者：曹勋
朝代：宋
体裁：七言绝句

道涂行役费光阴，节物还撩一寸心。百尺烟坛上星斗，笑看儿女竞穿针。
道过京师二首
作者：曹勋
朝代：宋

都城百雉晓云空，四塔亭亭倚望中。自是老怀多感慨，一襟清泪湿秋风。离离禾黍满东郊，秋入鸦声处处娇。败壁断垣成怅望，一鞭又过懊来桥。
道过京师二首·其一
作者：曹勋
朝代：宋
体裁：七言绝句

都城百雉晓云空，四塔亭亭倚望中。自是老怀多感慨，一襟清泪湿秋风。
道过京师二首·其二
作者：曹勋
朝代：宋
体裁：七言绝句

离离禾黍满东郊，秋入鸦声处处娇。败壁断垣成怅望，一鞭又过懊来桥。
遗所思
作者：曹勋
朝代：宋

君行既云远，我思日以长。思君无所遗，宝带双鸳鸯。鸳鸯不相失，锦翼游方塘。副之玳瑁簪，同心复同房。上有金莲花，茎叶相扶将。下有并根藕，藕丝百尺长。同缄尺素书，封以紫锦囊。上言长相忆，下言莫相忘。努力加餐饭，归来花正芳。
遗所思
作者：曹勋
朝代：宋

君行既云远，我思日以长。
思君无所遗，宝带双鸳鸯。
鸳鸯不相失，锦翼游方塘。
副之玳瑁簪，同心復同房。
上有金莲花，茎叶相扶将。
下有并根藕，藕丝百尺长。
同缄尺素书，封以紫锦囊。
上言长相忆，下言莫相忘。
努力加餐饭，归来花正芳。
邯郸才人嫁为厮养卒妇
作者：曹勋
朝代：宋

落叶逐惊风，落花逐流水。漂零无定端，寄托随所委。朝荣瑶圃中，暮落穷辙里。岂不恶糟糠，岂不原罗绮。罗绮闭深宫，嫉妒交相磨。糟糠守穷庐，苦乐同终始。行藏宜自然，燕巢茅屋底。
邯郸才人嫁为厮养卒妇
作者：曹勋
朝代：宋

落叶逐惊风，落花逐流水。漂零无定端，寄托随所委。朝荣瑶圃中，暮落穷辙里。岂不恶糟糠，岂不愿罗绮。罗绮闭深宫，嫉妒交相靡。糟糠守穷庐，苦乐同终始。行藏宜自然，燕巢茅屋底。
邯郸才人嫁为厮养卒妇
作者：曹勋
朝代：宋

落叶逐惊风，落花逐流水。
漂零无定端，寄託随所委。
朝荣瑶圃中，暮落穷辙裏。
岂不恶糟糠，岂不愿罗绮。
罗绮闭深宫，嫉妬交相靡。
糟糠守穷庐，苦乐同终始。
行藏宜自然，燕巢茅屋底。
郑吏部有诗谓未当作寿穴和其韵
作者：曹勋
朝代：宋

子真高韵屡裁诗，不得同行暂语离。春色正如重酝酒，好花尚有最繁枝。老翁只喜先安穴，寿数何能更问眉。冒热归来便如梦，何堪尘土混幽思。
郑吏部有诗谓未当作寿穴和其韵
作者：曹勋
朝代：宋

子真高韵屡裁诗，不得同行暂语离。
春色正如重醖酒，好花尚有最繁枝。
老翁只喜先安穴，寿数何能更问眉。
冒势归来便如梦，何堪尘土混幽思。
郑吏部有诗谓未当作寿穴和其韵
作者：曹勋
朝代：宋

子真高韵屡裁诗，不得同行暂语离。
春色正如重醖酒，好花尚有最繁枝。
老翁只喜先安穴，寿数何能更问眉。
冒热归来便如梦，何堪尘土混幽思。
酒泉子
作者：曹勋
朝代：宋

惨惨西风。人与两州俱不见，一江残照落霞红。舻声中。
汀花萍草六朝空。人向赏心增远恨，闲云犹绕建康宫。古今同。
酒泉子
作者：曹勋
朝代：宋

霜护云低，竹外斜枝初璀璨，仙风吹堕玉钿新。度清芬。叹寒冰艳了无尘。不占纷纷桃李径，一庭疏影冷摇春。月黄昏。朱希真常跋此词及谒金门“春待去”词云：读二词，洒然变俚耳之焰烟，还古风之丽则，宛转有余味也。盖治世安乐之音欤。恨无韩娥曼声长歌，以释予幽忧穷卮之疾。但诵数过，增老夫暮年之叹。
酒泉子
作者：曹勋
朝代：宋

霜护云低，竹外斜枝初璀璨，仙风吹堕玉钿新。度清芬。叹寒冰艳了无尘。不占纷纷桃李径，一庭疏影冷摇春。月黄昏。爱景催暄。初向晴梢舒玉点，修筠霭霭隔婵娟。更清妍。东风欲到冷霜天。常记孤山残雪路，一枝流水小桥边。卧疏烟。惨惨西风。人与两州俱不见，一江残照落霞红。橹声中。汀花蘋草六朝空。人向赏心增远恨，闲云犹绕建康宫。古今同。帘幕闲垂。密密围毡红兽暖，有人陌上冷征衣。未成归。檐间鹊语卜归期。应是疑人犹驻马，琐窗日影又还西。翠眉低。
酒泉子·其三
作者：曹勋
朝代：宋

惨惨西风。人与两州俱不见，一江残照落霞红。橹声中。汀花蘋草六朝空。人向赏心增远恨，闲云犹绕建康宫。古今同。
酒泉子·帘幕闲垂
作者：曹勋
朝代：宋
体裁：词

帘幕闲垂。密密围毡红兽暖，有人陌上冷征衣。未成归。檐间鹊语卜归期。应是疑人犹驻马，琐窗日影又还西。翠眉低。
酒泉子·惨惨西风
作者：曹勋
朝代：宋
体裁：词

惨惨西风。
人与两州俱不见，一江残照落霞红。
橹声中。
汀花苹草六朝空。
人向赏心增远恨，闲云犹绕建康宫。
古今同。
酒泉子·爱景催暄
作者：曹勋
朝代：宋
体裁：词

爱景催暄。初向晴梢舒玉点，修筠霭霭隔婵娟。更清妍。东风欲到冷霜天。常记孤山残雪路，一枝流水小桥边。卧疏烟。
酒泉子·连面霜风
作者：曹勋
朝代：宋
体裁：词

连面霜风。野馆山村逢至日，开怀欲殢酒杯空。与谁同。一缄来信托飞鸿。信里催归无限意，黄昏应是出房栊。夜香浓。
酒泉子·霜护云低
作者：曹勋
朝代：宋
体裁：词

霜护云低，竹外斜枝初璀璨，仙风吹堕玉钿新。度清芬。叹寒冰艳了无尘。不占纷纷桃李径，一庭疏影冷摇春。月黄昏。
酬许察院
作者：曹勋
朝代：宋
体裁：七言律诗

十载天涯客路身，不知何处是通津。华颠久已从公道，青眼遥思有故人。壮节未随尘土变，穷愁专与岁时新。邹枚正此游梁倦，引手毋令浪苦辛。
酬陈居士
作者：曹勋
朝代：宋
体裁：七言律诗

唤起离愁落木声，抱饥犹自向书耕。江湖有梦追前事，天地无根笑此生。岁晏断鸿羁客影，夜深残火故人情。幸来相就分岑寂，闲对梅花酌翠觥。
醉思仙·记华堂
作者：曹勋
朝代：宋
体裁：词

记华堂。对宝台绛蜡，红艳成行。亸乌云髻映，浅浅宫妆。江梅媚，生嫩脸，莹素质，自有清香。歌喉稳，按镂版缓拍，娇倚银床。天外行云驻，轻尘暗落雕梁。似晓莺历历，琼韵锵锵。别来久，春将老，但梦里、也思量。仗何人，细说与，为伊潘鬓成霜。
醉思仙·记华堂
作者：曹勋
朝代：宋

记华堂。对宝台绛蜡，红艳成行。嚲乌云髻映，浅浅宫妆。江梅媚，生嫩脸，莹素质、自有清香。歌喉稳，按镂版缓拍，娇倚银床。天外行云驻，轻尘暗落雕梁。似晓莺历历，琼韵锵锵。别来久，春将老，但梦里、也思量。仗何人，细说与，为伊潘鬓成霜。
采桑曲
作者：曹勋
朝代：宋

鸣鸠初拂羽，桑叶破新萌。采采不盈匊，攀多力未生。春服浥朝露，晓日映妆明。语学流莺巧，身同飞燕轻。使君劳借问，夫婿自专城。
采桑曲
作者：曹勋
朝代：宋

鸣鸠初拂羽，桑叶破新萌。
采采不盈匊，攀多力未生。
春服浥朝露，晓日映粧明。
语学流鶑巧，身同飞燕轻。
使君劳借问，夫婿自专城。
采菱曲
作者：曹勋
朝代：宋
体裁：五言律诗

修渚通阿阁，兰舟饰翠旗。吴姬年十五，乘舟泛绿池。菱花羞宝靥，皓腕发斜晖。行歌棹船去，不觉白鸥飞。
采菱曲
作者：曹勋
朝代：宋

修渚通阿阁，兰舟饰翠旗。吴姬年十五，乘舟泛绿池。菱花羞宝靥，皓腕发斜晖。行歌櫂船去，不觉白鸥飞。
金盏倒垂莲
作者：曹勋
朝代：宋
体裁：词

谷雨初晴，对晓霞乍敛，暖风凝露。
翠云低映，捧花王留住。
满阑嫩红贵紫，道尽得、韶光分付。
禁篽浩荡，天香巧随天步。
群仙倚春似语。
遮丽日、更著轻罗深护。
半开微吐，隐非烟非雾。
正宜夜阑秉烛，况更有、姚黄娇妒。
徘徊纵赏，任放濛濛柳絮。
金盏倒垂莲·牡丹
作者：曹勋
朝代：宋

谷雨初晴，对晓霞乍敛，暖风凝露。翠云低映，捧花王留住。满阑嫩红贵紫，道尽得、韶光分付。禁籞浩荡，天香巧随天步。群仙倚春似语。遮丽日、更著轻罗深护。半开微吐，隐非烟非雾。正宜夜阑秉烛，况更有、姚黄娇妒。徘徊纵赏，任放濛濛柳絮。
金盏倒垂莲·谷雨初晴
作者：曹勋
朝代：宋

谷雨初晴，对晓霞乍敛，暖风凝露。
翠云低映，捧花王留住。
满阑嫩红贵紫，道尽得、韶光分付。
禁篽浩荡，天香巧随天步。
群仙倚春似语。
遮丽日、更着轻罗深护。
半开微吐，隐非烟非雾。
正宜夜阑秉烛，况更有、姚黄娇妒。
徘徊纵赏，任放蒙蒙柳絮。
金盏倒垂莲（牡丹）
作者：曹勋
朝代：宋

谷雨初晴，对晓霞乍敛，暖风凝露。翠云低映，捧花王留住。满阑嫩红贵紫，道尽得、韶光分付。禁御浩荡，天香巧随天步。群仙倚春似语。遮丽日、更著轻罗深护。半开微吐，隐非烟非雾。正宜夜阑秉烛，况更有、姚黄娇妒。徘徊纵赏，任放濛濛柳絮。
钓竿行
作者：曹勋
朝代：宋

临北坂，望南山，山长水远主愽愽。钩有饵兮缗有竿，鱼深潜兮秋水寒，念王孙兮何时还。
钓竿行
作者：曹勋
朝代：宋

临北坂，望南山，山长水远心慱慱。
鈎有饵兮缗有竿，鱼深潜兮秋水寒，念王孙兮何时还。
钓竿行
作者：曹勋
朝代：宋

临北坂，望南山，山长水远心慱慱。钩有饵兮缗有竿，鱼深潜兮秋水寒，念王孙兮何时还。
钱大参有和用韵谢之七首
作者：曹勋
朝代：宋

忠教传家大府开，苍生久已待盐梅。
我虽潦倒山林下，会听中天紫诏来。
钱大参有和用韵谢之七首
作者：曹勋
朝代：宋

曾春清言吐屑霏，岩廊又复仰几微。
正须国论筹前箸，毋使人间风亦稀。
钱大参有和用韵谢之七首
作者：曹勋
朝代：宋

瑞峰来现宰官身，清峙岩岩耸搢绅。闻道石头时说偈，一堂惊动水云人。冰玉无尘彻骨清，世间荣禄一毫轻。未论此际通三际，直向今生度此生。天一地二数至七，开天之天识量疾。荡然独立放全身，莫问诸方悉不悉。露地全牛何湿湿，岂比汉阴负井汲。拈出老胡向上机，便知挂一不成十。相君自是仙山侣，大笔如椽鄙燕许。七篇方愧不成章，肆笔相酬语深古。忠孝传家大府开，苍生久已待盐梅。我虽潦倒山林下，会听中天紫诏来。曾奉清言吐屑霏，岩廊又复仰几微。正须国论筹前箸，毋使人间见亦稀。
钱大参有和用韵谢之七首
作者：曹勋
朝代：宋

瑞峰来现宰官身，清峙岩岩耸缙绅。闻道石头时说偈，一堂惊动水云人。
钱大参有和用韵谢之七首·其一
作者：曹勋
朝代：宋

瑞峯来现宰官身，清峙岩岩耸搢绅。
闻道石头时说偈，一堂惊动水云人。
钱大参有和用韵谢之七首·其一
作者：曹勋
朝代：宋

瑞峰来现宰官身，清峙岩岩耸搢绅。闻道石头时说偈，一堂惊动水云人。
钱大参有和用韵谢之七首·其七
作者：曹勋
朝代：宋

曾奉清言吐屑霏，岩廊又复仰几微。正须国论筹前箸，毋使人间见亦稀。
钱大参有和用韵谢之七首·其七
作者：曹勋
朝代：宋

曾奉清言吐屑霏，岩廊又復仰几微。
正须国论筹前箸，毋使人间见亦稀。
钱大参有和用韵谢之七首·其三
作者：曹勋
朝代：宋
体裁：七言绝句

天一地二数至七，开天之天识量疾。荡然独立放全身，莫问诸方悉不悉。
钱大参有和用韵谢之七首·其二
作者：曹勋
朝代：宋
体裁：七言绝句

冰玉无尘彻骨清，世间荣禄一毫轻。未论此际通三际，直向今生度此生。
钱大参有和用韵谢之七首·其五
作者：曹勋
朝代：宋

相君自是仙山侣，大笔如椽鄙燕许。
七篇方愧不成章，肆笔相酬语冞古。
钱大参有和用韵谢之七首·其五
作者：曹勋
朝代：宋

相君自是仙山侣，大笔如椽鄙燕许。七篇方愧不成章，肆笔相酬语深古。
钱大参有和用韵谢之七首·其六
作者：曹勋
朝代：宋
体裁：七言绝句

忠孝传家大府开，苍生久已待盐梅。我虽潦倒山林下，会听中天紫诏来。
钱大参有和用韵谢之七首·其四
作者：曹勋
朝代：宋
体裁：七言绝句

露地全牛何湿湿，岂比汉阴负井汲。拈出老胡向上机，便知挂一不成十。
锦标归（待雪）
作者：曹勋
朝代：宋
体裁：词

风搅长空，冷入寒云，正是严凝初至。围炉坐久，珠帘卷起，准拟六花飞砌。渐苒苒晴烟，更暗觉、远天开霁。阻琼瑶、不舞蓝田，但有蟾华铺地。想像如今剡溪，应误幽人访客，轻舟闲舣。翠幕登临处，散无限清兴，顿孤沈醉。念好景佳时，谩望极、祥霙为瑞。却梅花、知我心情，故把飞英飘坠。
锦石擣流黄
作者：曹勋
朝代：宋
体裁：古风

秋风清，秋月明，征人思妇难为情。难为情，蟋蟀远壁鸣寒声，霜砧皓腕愁不胜。愁不胜，愁不可剪衣可成，梦君先到黄龙庭。
长信宫中草
作者：曹勋
朝代：宋
体裁：五言绝句

长信宫中草，年来特地长。无人同步辇，门外度斜阳。
长吟续短吟
作者：曹勋
朝代：宋

桐花叶密春风老，长门路暗迷芳草。
萤烛流辉露湿光，蟾蜍景落莎鷄晓。
金乌出谷上蟠桃，别院笙箫歌未了。
九华烟满醉杨妃，樊姬静听鸡声悄。
旧人直莫妬新人，别有蛾眉更妍巧。
长吟续短吟
作者：曹勋
朝代：宋

桐花叶密春风老，长门路暗迷芳草。萤烛流辉露湿光，蟾蜍景落莎鸡晓。金乌出谷上蟠桃，别院笙箫歌未了。九华烟满醉杨妃，樊姬静听鸡声悄。旧人直莫妒新人，别有蛾眉更妍巧。
长夜吟
作者：曹勋
朝代：宋

舜枯槁，尧瘠癯，益稷播艺耕锄，神禹勤瘁劳体肤。子孙放废等庸奴，一身辛苦逾匹夫。孔子称大圣，颜子称大儒。寝席不暇暖，箪瓢困穷庐。盗跖饱人肉，列鼎吹笙竽。庄蹻肆淫虐，玉食驱华车。人生贵得意，孰识贤与愚。白日沉西山，烟蔼低平芜。悲风搅原显，劲气摧高梧。歌钟满前庭，宾客罗簪裾。侍女艳流景，芳泽汤通衢。珍肴如丘山，美酒如江湖。贤圣苟如此，不醉将何如。
长夜吟
作者：曹勋
朝代：宋

舜枯槁，尧瘠癯，益稷播艺躬耕锄，神禹勤瘁劳体肤。子孙放废等庸奴，一身辛苦踰匹夫。孔子称大圣，颜子称大儒。寝席不暇暖，箪瓢困穷庐。盗蹠饱人肉，列鼎吹笙竽。庄蹻肆淫虐，玉食驱华车。人生贵得意，孰识贤与愚。白日沉西山，烟蔼低平芜。悲风搅原隰，劲气摧高梧。歌钟满前庭，宾客罗簪裾。侍女艳流景，芳泽扬通衢。珍肴如丘山，美酒如江湖。贤圣苟如此，不醉将何如。智士名不足，愚夫乐有馀。况复冬夜长，风雪迷通衢。美人邀我饮，清酒开玉壶。明眸艳红烛，流盻光四隅。萦风转修袂，逸响缘绮疏。龙香满珠阁，兰气生罗襦。遗簪复堕珥，笑语相迎扶。回头问公子，不醉将何如。
长夜吟·其一
作者：曹勋
朝代：宋

舜枯槁，尧瘠癯，益稷播艺躬耕锄，神禹勤瘁劳体肤。
子孙放废等庸奴，一身辛苦踰匹夫。
孔子称大圣，颜子称大儒。
寝席不暇暖，箪瓢困穷庐。
盗跖饱人肉，列鼎吹笙竽。
庄蹻肆淫虐，玉食驱华车。
人生贵得意，孰识贤与愚。
白日沉西山，烟蔼低平芜。
悲风搅原隰，劲气摧高梧。
歌钟满前庭，宾客罗簪裾。
侍女艷流景，芳泽扬通衢。
珍肴如丘山，美酒如江湖。
贤圣苟如此，不醉将何如。
长夜吟·其一
作者：曹勋
朝代：宋

舜枯槁，尧瘠癯，益稷播艺躬耕锄，神禹勤瘁劳体肤。子孙放废等庸奴，一身辛苦踰匹夫。孔子称大圣，颜子称大儒。寝席不暇暖，箪瓢困穷庐。盗蹠饱人肉，列鼎吹笙竽。庄蹻肆淫虐，玉食驱华车。人生贵得意，孰识贤与愚。白日沉西山，烟蔼低平芜。悲风搅原隰，劲气摧高梧。歌钟满前庭，宾客罗簪裾。侍女艳流景，芳泽扬通衢。珍肴如丘山，美酒如江湖。贤圣苟如此，不醉将何如。
长夜吟·其二
作者：曹勋
朝代：宋

智士名不足，愚夫乐有余。
况復冬夜长，风雪迷通衢。
美人邀我饮，清酒开玉壶。
明眸艷红烛，流盻光四隅。
萦风转修袂，逸响缘绮疏。
龙香满珠阁，兰气生罗襦。
遗簪復堕珥，笑语相迎扶。
回头问公子，不醉将何如。
长夜吟·其二
作者：曹勋
朝代：宋

智士名不足，愚夫乐有馀。况复冬夜长，风雪迷通衢。美人邀我饮，清酒开玉壶。明眸艳红烛，流盻光四隅。萦风转修袂，逸响缘绮疏。龙香满珠阁，兰气生罗襦。遗簪复堕珥，笑语相迎扶。回头问公子，不醉将何如。
长安有狭斜行二首
作者：曹勋
朝代：宋

长安有狭斜，劣劣通香毂。
道逢二少童，问君住何曲。
我家本神京，住近濯龙北。
长子爵执圭，次子为相国。
小生无高位，校讐在天禄。
三子俱下来，游人住行足。
三子俱入门，金紫照华屋。
三子俱升堂，戏彩弄丝竹。
大妇缝罗襦，中妇裁冰縠。
小妇调鸣筝，切切声相续。
丈人幸安坐，置酒奏新曲。
长安有狭斜行二首
作者：曹勋
朝代：宋

长安有狭斜，劣劣通香毂。道逢二少童，问君住何曲。我家本神京，住近濯龙北。长子爵执圭，次子为相国。小生无高位，校雠在天禄。三子俱下来，游人住行足。三子俱入门，金紫照华屋。三子俱升堂，戏綵弄丝竹。大妇缝罗襦，中妇裁冰縠。小妇调鸣筝，切切声相续。丈人幸安坐，置酒奏新曲。长安有狭斜，狭斜难方轨。道逢两青衣，问君住何里。我家铜驼陌，高阁通朱邸。长子爵通侯，次子联端揆。小子事游侠，倜傥卑豪贵。三子俱入门，轩车罗甲第。三子俱升堂，光彩动阶陛。大妇理珍裘，中妇曳云帔。小妇弄笙簧，明妆拥歌妓。丈人幸留连，雅舞扬清吹。
长安有狭斜行二首·其一
作者：曹勋
朝代：宋

长安有狭斜，劣劣通香毂。
道逢二少童，问君住何曲。
我家本神京，住近濯龙北。
长子爵执圭，次子为相国。
小生无高位，校讐在天禄。
三子俱下来，游人住行足。
三子俱入门，金紫照华屋。
三子俱升堂，戏綵弄丝竹。
大妇缝罗襦，中妇裁冰縠。
小妇调鸣筝，切切声相续。
丈人幸安坐，置酒奏新曲。
长安有狭斜行二首·其一
作者：曹勋
朝代：宋

长安有狭斜，劣劣通香毂。道逢二少童，问君住何曲。我家本神京，住近濯龙北。长子爵执圭，次子为相国。小生无高位，校雠在天禄。三子俱下来，游人住行足。三子俱入门，金紫照华屋。三子俱升堂，戏綵弄丝竹。大妇缝罗襦，中妇裁冰縠。小妇调鸣筝，切切声相续。丈人幸安坐，置酒奏新曲。
长安有狭斜行二首·其二
作者：曹勋
朝代：宋

长安有狭斜，狭斜难方轨。道逢两青衣，问君住何里。我家铜驼陌，高阁通朱邸。长子爵通侯，次子联端揆。小子事游侠，倜傥卑豪贵。三子俱入门，轩车罗甲第。三子俱升堂，光彩动阶陛。大妇理珍裘，中妇曳云帔。小妇弄笙簧，明妆拥歌妓。丈人幸留连，雅舞扬清吹。
长安有狭斜行二首·其二
作者：曹勋
朝代：宋

长安有狭斜，狭斜难方轨。
道逢两青衣，问君住何里。
我家铜驼陌，高阁通朱邸。
长子爵通侯，次子联端揆。
小子事游侠，倜傥卑豪贵。
三子俱入门，轩车罗甲第。
三子俱升堂，光彩动阶陛。
大妇理珍裘，中妇曳云帔。
小妇弄笙簧，明粧拥歌妓。
丈人幸留连，雅舞扬清吹。
长寿仙促拍
作者：曹勋
朝代：宋
体裁：词

绛阙岹嶢，正春光到时。
当人日、诞芳仪。
向宫壶、雅著徽誉美，懿德无亏。
深被恩荣，金殿宴嬉。
气融怡。
贤均樛木，宜颂二南诗。
天心喜、锦筵启。
阖部奏笙箫，祝寿处、愿与山齐。
年年常奉，明主禁掖。
长寿仙促拍
作者：曹勋
朝代：宋
体裁：词

舜德日辉光，正初冬盛期。
东朝喜、诞生时。
向彤闱、清净均化有，自然和气。
长生久视，金殿熙熙。
宴瑶池。
褘衣俱侍、玳筵启。
花如锦、耀朝晖。
太平际天子，天下养、共瞻诚意。
南山虔祝，亿万同岁。
长寿仙促拍·绛阙岹峣
作者：曹勋
朝代：宋

绛阙岹峣，正春光到时。
当人日、诞芳仪。
向宫壶、雅着徽誉美，懿德无亏。
深被恩荣，金殿宴嬉。
气融怡。
贤均樛木，宜颂二南诗。
天心喜、锦筵启。
阖部奏笙箫，祝寿处、愿与山齐。
年年常奉，明主禁掖。
长寿仙促拍（太母生辰）
作者：曹勋
朝代：宋
体裁：词

舜德日辉光，正初冬盛期。东朝喜、诞生时。向彤闱、清净均化有，自然和气。长生久视，金殿熙熙。宴瑶池。袆衣俱侍、玳筵启。花如锦、耀朝晖。太平际天子，天下养、共瞻诚意。南山虔祝，亿万同岁。
长寿仙促拍（贵妃生日）
作者：曹勋
朝代：宋
体裁：词

绛阙岧峣，正春光到时。当人日、诞芳仪。向宫壶、雅著徽誉美，懿德无亏。深被恩荣，金殿宴嬉。气融怡。贤均樛木，宜颂二南诗。天心喜、锦筵启。阖部奏笙箫，祝寿处、愿与山齐。年年常奉，明主禁掖。
问西湖梅
作者：曹勋
朝代：宋

出肋梅花秀色新，不堪寒雨浥清尘。
故应倒影澄澜碧，湿玉吹香烂熳春。
问西湖梅
作者：曹勋
朝代：宋
体裁：七言绝句

山肋梅花秀色新，不堪寒雨浥清尘。故应倒影澄澜碧，湿玉吹香烂熳春。
问讯子忱游天台
作者：曹勋
朝代：宋
体裁：五言律诗

落落贺吏部，萧萧湖海姿。好山应自适，短棹得回迟。花发庭中槛，香传舍外篱。相思梅已谢，无处问归期。
闲居泉州
作者：曹勋
朝代：宋
体裁：七言律诗

平世功名不可期，羝羊自恨触藩篱。劳生漫弭众人谤，虽死肯辜天下知。劝进偶能回漠北，输忠犹忆佐边陲。秋风一夜翻庭绿，晓看髭髯半作丝。
闲过小圃督治冬蔬
作者：曹勋
朝代：宋
体裁：七言律诗

山园乘兴便忘归，习静关情万事非。落叶翻江垂露网，小梅藏白倚苔矶。等看朔雪连云密，数得栖鸦几阵飞。台岳久惭猿鹤怨，水云三合寸心违。
闲过小圃督治冬蔬
作者：曹勋
朝代：宋

山园乘兴便忘归，羽静关情万事非。
落叶翻江垂露纲，小梅藏白倚苔矶。
等看朔雪连云密，数得栖鸦几阵飞。
台岳久惭猿鹤怨，水云三合寸心违。
闺怨
作者：曹勋
朝代：宋
体裁：古风

头上百宝钗，终身不相失。唯有鸳鸯席，承欢难可毕。
闻北军犯淮
作者：曹勋
朝代：宋
体裁：古风

落日惨客意，老怀增百忧。朔风动地吼，湖水吞天流。甲马隘两淮，杀气横九州。无德彼将灭，复雠我有休。羽檄交驰际，哀歌寄清愁。
闻北军犯淮
作者：曹勋
朝代：宋

落日惨客意，老怀增百忧。
朔风动地吼，湖水吞天流。
甲马隘两淮，杀气横九州。
无德彼将灭，復雠我有休。
羽檄交驰际，哀歌寄清愁。
闻晓禽
作者：曹勋
朝代：宋

一枕山城晓梦惊，了规啼破月斜明。只应知我倦游苦，故作不如归去声。
闻晓禽
作者：曹勋
朝代：宋
体裁：七言绝句

一枕山城晓梦惊，子规啼破月斜明。只应知我倦游苦，故作不如归去声。
闻有衣冠附伪命者
作者：曹勋
朝代：宋

义分元无守，跳梁遂不臣。美新应有赋，思汉定何人。晚景嗟逢此，孤忠尚欲伸。君王在灵武，日伫靖风尘。
闻有衣冠附伪命者
作者：曹勋
朝代：宋

义分元无守，跳粱遂不臣。
美新应有赋，思汉定何人。
晚景嗟逢此，孤忠尚欲伸。
君王在灵武，日伫靖风尘。
闻有衣冠附僞命者
作者：曹勋
朝代：宋

义分元无守，跳梁遂不臣。
美新应有赋，思汉定何人。
晚景嗟逢此，孤忠尚欲伸。
君王在灵武，日竚靖风尘。
闻江上捷音
作者：曹勋
朝代：宋

黠虏窥边久未恭，天王清跸殄元凶。
军威早已闻三捷，喜色遥知动六龙。
师旅夙严新号令，版图行复旧提封。
中兴大业书歌咏，原刻浯溪颂九重。
闻江上捷音
作者：曹勋
朝代：宋

黠虏窥边久未恭，天王清跸殄元凶。军威早已闻三捷，喜色遥知动六龙。师旅夙严新号令，版图行复旧提封。中兴大业书歌咏，愿刻浯溪颂九重。
闻江上捷音
作者：曹勋
朝代：宋

黠虏窥边久未恭，天王清跸殄元凶。
军威早已闻三捷，喜色遥知动六龙。
师旅夙严新号令，版图行復旧提封。
中兴大业书歌咏，愿刻浯溪颂九重。
闻逆虏近淮
作者：曹勋
朝代：宋

壬午收亨运，余屯未肯休。
风烟淮水近，天地老身愁。
虏意骄如昨，江干景易秋。
得闲如自若，心在一扁舟。
闻逆虏近淮
作者：曹勋
朝代：宋

壬午收亨运，馀屯未肯休。风烟淮水近，天地老身愁。虏意骄如昨，江干景易秋。得闲如自若，心在一扁舟。
阮郎归
作者：曹勋
朝代：宋

谁将春信到长安。江南腊向残。玉妃何事在人间。冰肌莹素颜。新月上，怯轻寒。香心破紫檀。数枝斜傍小亭闲。黄昏人倚阑。玉宸赐得水云身。初欣不佩绅。烟霞一任著衣巾。朝中散袒人。湖水静，了无尘。语兼天上春。道人相见肯情亲。银钩墨尚新。
阮郎归·玉宸赐得水云身
作者：曹勋
朝代：宋
体裁：词

玉宸赐得水云身。初欣不佩绅。烟霞一任着衣巾。朝中散袒人。湖水静，了无尘。语兼天上春。道人相见肯情亲。银钩墨尚新。
阮郎归·玉宸赐得水云身
作者：曹勋
朝代：宋
体裁：词

玉宸赐得水云身。初欣不佩绅。烟霞一任著衣巾。朝中散袒人。湖水静，了无尘。语兼天上春。道人相见肯情亲。银钩墨尚新。
阮郎归·谁将春信到长安
作者：曹勋
朝代：宋
体裁：词

谁将春信到长安。江南腊向残。玉妃何事在人间。冰肌莹素颜。新月上，怯轻寒。香心破紫檀。数枝斜傍小亭闲。黄昏人倚阑。
阳春歌二首
作者：曹勋
朝代：宋

汉家离宫三百所，高卷珠帘沸箫鼓。
车如流水马如龙，兰麝飘香入烟雨。
通衢夹道起青楼，金马铜驼对公府。
五侯同日拜新恩，七贵分封列茅土。
玉窗朱户尽婵娟，丝竹声中喧笑语。
玳筵珠翠照樽罍，继烛临芳醉歌舞。
醉歌舞，醉歌舞，天长地久无今古。
阳春歌二首
作者：曹勋
朝代：宋

草木荣兮春归，桃李芳兮菲菲。彼日月兮如驰，人生行乐兮能几时。上林池馆变荆棘，姑苏台榭游狐狸，人生行乐兮能几时。能几时兮可奈何，当歌莫惜朱颜酡。汉家离宫三百所，高捲珠帘沸箫鼓。车如流水马如龙，兰麝飘香入烟雨。通衢夹道起青楼，金马铜驼对公府。五侯同日拜新恩，七贵分封列茅土。玉窗朱户尽婵娟，丝竹声中喧笑语。玳筵珠翠照樽罍，继烛临芳醉歌舞。醉歌舞，醉歌舞，天长地久无今古。
阳春歌二首·其一
作者：曹勋
朝代：宋
体裁：古风

草木荣兮春归，桃李芳兮菲菲。彼日月兮如驰，人生行乐兮能几时。上林池馆变荆棘，姑苏台榭游狐狸，人生行乐兮能几时。能几时兮可奈何，当歌莫惜朱颜酡。
阳春歌二首·其二
作者：曹勋
朝代：宋
体裁：古风

汉家离宫三百所，高捲珠帘沸箫鼓。车如流水马如龙，兰麝飘香入烟雨。通衢夹道起青楼，金马铜驼对公府。五侯同日拜新恩，七贵分封列茅土。玉窗朱户尽婵娟，丝竹声中喧笑语。玳筵珠翠照樽罍，继烛临芳醉歌舞。醉歌舞，醉歌舞，天长地久无今古。
阳春谣
作者：曹勋
朝代：宋
体裁：古风

临东皇，万物昌。君陶唐，宣重光。臣皋夔，熙元良。协三辰，抚万方，物无夭札人无伤。人无伤，繄元良。锡以景福滋瀼瀼，吾君欣欣兮臻乐康。
陇头吟
作者：曹勋
朝代：宋

乌落黄云塞草秋，陇头之水东西流，水声呜咽鸣啾啾。马闻思旧枥，人闻思旧丘，年年征战无时休。无时休，谁能到此求封侯。兵满天山雪满衣，汉家都护拥旌旗。衔枚一夜袭疏勒，度陇生兵尽潜出。不得戎王誓不归，归时杨柳正依依。正依依，占春色，与君同醉花阴侧。
陇头吟·其一
作者：曹勋
朝代：宋
体裁：古风

乌落黄云塞草秋，陇头之水东西流，水声呜咽鸣啾啾。马闻思旧枥，人闻思旧丘，年年征战无时休。无时休，谁能到此求封侯。
陇头吟·其二
作者：曹勋
朝代：宋

兵满天山雪满衣，汉家都护拥旌旗。
衔枚一夜袭疎勒，度陇生兵尽潜出。
不得戎王誓不归，归时杨柳正依依。
正依依，占春色，与君同醉花阴侧。
陇头吟·其二
作者：曹勋
朝代：宋

兵满天山雪满衣，汉家都护拥旌旗。衔枚一夜袭疏勒，度陇生兵尽潜出。不得戎王誓不归，归时杨柳正依依。正依依，占春色，与君同醉花阴侧。
陇头水
作者：曹勋
朝代：宋

陇头之水兮，不可以溅衣。陇头之云兮，不可以同归。事行役兮无已时。无已时，千里万里从旌旗。风雨惨惨兮寒且饥，陇头之兮鸣声悲。
陇头水
作者：曹勋
朝代：宋
体裁：古风

陇头之水兮，不可以溅衣。陇头之云兮，不可以同归。事行役兮无已时。无已时，千里万里从旌旗。风雨惨惨兮寒且饥，陇头之水兮鸣声悲。
陈太夫人挽章二首
作者：曹勋
朝代：宋

淑德兼前懿，年龄甫八旬。义方能教子，佛理已诠身。卧病才踰月，求医不浃辰。人间膺上寿，松路黯凝尘。有子贤仍贵，成家际盛时。清修勤且俭，御下爱而慈。忽忽辞荣养，哀哀见孝思。几筵将启绋，惨淡晓云悲。
陈太夫人挽章二首
作者：曹勋
朝代：宋

淑德兼前懿，年龄甫八旬。
义方能教子，佛理已诠身。
卧病才逾月，求翳不浃辰。
人间膺上寿，松路黯凝尘。
陈太夫人挽章二首·其一
作者：曹勋
朝代：宋
体裁：古风

淑德兼前懿，年龄甫八旬。义方能教子，佛理已诠身。卧病才踰月，求医不浃辰。人间膺上寿，松路黯凝尘。
陈太夫人挽章二首·其二
作者：曹勋
朝代：宋
体裁：古风

有子贤仍贵，成家际盛时。清修勤且俭，御下爱而慈。忽忽辞荣养，哀哀见孝思。几筵将启绋，惨淡晓云悲。
除夜吟
作者：曹勋
朝代：宋

冬冬夜漏严军鼓，鼓声入云云欲舞。
寒风奰屃顽无声，野色埋光暗尘土。
梅花随腊散胡笳，胡笳晓色明春圃。
春风直莫媚新声，声断梅花还作主。
除夜吟
作者：曹勋
朝代：宋

咚咚夜漏严军鼓，鼓声入云云欲舞。寒风奰屃顽无声，野色埋光暗尘土。梅花随腊散胡笳，胡笳晓色明春圃。春风直莫媚新声，声断梅花还作主。
除夜吟
作者：曹勋
朝代：宋

鼕鼕夜漏严军鼓，鼓声入云云欲舞。寒风奰屃顽无声，野色埋光暗尘土。梅花随腊散胡笳，胡笳晓色明春圃。春风直莫媚新声，声断梅花还作主。
陪宣抚置酒南楼
作者：曹勋
朝代：宋
体裁：七言律诗

远业尝轻万户侯，今陪笑语庾公楼。声空冀北一曲妙，木落淮南千里秋。酒兴勇随高意上，月华影入大江流。主人为客留清境，销尽牢愁与客愁。
隆兴天子七月十三日亲享太庙先期风雨弥日及夕拔木震海窗户俱动转五更即止乃行礼时也喜而成三章
作者：曹勋
朝代：宋

万骑如云下太清，至尊亲享在天灵。才闻初献风雷息，皎皎凉蟾数点星。一夕秋风势震雷，颓山拔木屋倾攲。锡春大厦犹惊畏，蓬荜茅庐亦可知。雨脚如麻入夜深，飘风从雨拔山林。守灯危坐不敢息，惟有皇天知此心。
隆兴天子七月十三日亲享太庙先期风雨弥日及夕拔木震海窗户俱动转五更即止乃行礼时也喜而成三章·其一
作者：曹勋
朝代：宋
体裁：七言绝句

万骑如云下太清，至尊亲享在天灵。才闻初献风雷息，皎皎凉蟾数点星。
隆兴天子七月十三日亲享太庙先期风雨弥日及夕拔木震海窗户俱动转五更即止乃行礼时也喜而成三章·其一
作者：曹勋
朝代：宋

万骑如云下太清，至尊亲享在天灵。
纔闻初献风雷息，皎皎凉蟾数点星。
隆兴天子七月十三日亲享太庙先期风雨弥日及夕拔木震海窗户俱动转五更即止乃行礼时也喜而成三章·其三
作者：曹勋
朝代：宋
体裁：七言绝句

雨脚如麻入夜深，飘风从雨拔山林。守灯危坐不敢息，惟有皇天知此心。
隆兴天子七月十三日亲享太庙先期风雨弥日及夕拔木震海窗户俱动转五更即止乃行礼时也喜而成三章·其二
作者：曹勋
朝代：宋

一夕秋风势震雷，颓山拔木屋倾攲。锡春大厦犹惊畏，蓬荜茅庐亦可知。
隆兴天子七月十三日亲享太庙先期风雨弥日及夕拔木震海窗户俱动转五更即止乃行礼时也喜而成三章·其二
作者：曹勋
朝代：宋

一夕秋风势震雷，颓山拔木屋倾欹。
锡春大厦犹惊畏，蓬荜茅庐亦可知。
隋堤柳
作者：曹勋
朝代：宋

隋堤柳，千里夹隋堤。堤中有平道，百尺隐金鎚。柳色间桃李，行客迷芳菲。牙樯从西来，云表开龙旗。一舟挽千人，万舟若鱼丽。舟中尽绝色，不厌荒淫饥。锦帆压奔流，日夜东南驰。龙舟未及返，身辱吴公泥。神器朱所托，化作迷楼灰。向来桃与李，花色犹不衰。向来堤上柳，柳色犹依依。唐公已举晋阳甲，草木虽小知无隋。
隋堤柳
作者：曹勋
朝代：宋

隋堤柳，千里夹隋堤。堤中有平道，百尺隐金锤。柳色间桃李，行客迷芳菲。牙樯从西来，云表开龙旗。一舟挽千人，万舟若鱼丽。舟中尽绝色，不厌荒淫饥。锦帆压奔流，日夜东南驰。龙舟未及返，身辱吴公泥。神器失所托，化作迷楼灰。向来桃与李，花色犹不衰。向来堤上柳，柳色犹依依。唐公已举晋阳甲，草木虽小知无隋。
隋堤柳
作者：曹勋
朝代：宋

隋堤柳，千里夹隋堤。
堤中有平道，百尺隠金锤。
柳色间桃李，行客迷芳菲。
牙樯从西来，云表开龙旗。
一舟挽千人，万舟若鱼丽。
舟中尽绝色，不厌荒淫饥。
锦帆压奔流，日夜东南驰。
龙舟未及返，身辱吴公泥。
神器失所託，化作迷楼灰。
向来桃与李，花色犹不衰。
向来堤上柳，柳色犹依依。
唐公已举晋阳甲，草木虽小知无隋。
隋堤草
作者：曹勋
朝代：宋

绵绵隋堤草，草色翠如茵。梧桐间桃李，秾艳骄阳春。杨柳垂金堤，拂舞无纤尘。行人不敢折，守吏严呵嗔。大业一崩陨，九庙犹荆榛。隋堤草与木，采斫杂樵薪。秋风号枯枝，野火烧陈根。园林宫馆尚禾黍，草木于尔何足论。
隋堤草
作者：曹勋
朝代：宋

绵绵隋堤草，草色翠如茵。
梧桐间桃李，秾艷骄阳春。
杨柳垂金堤，拂舞无纤尘。
行人不敢折，守吏严呵嗔。
大业一崩陨，九庙犹荆榛。
隋堤草与木，采斫杂樵薪。
秋风号枯枝，野火烧陈根。
园林宫馆尚禾黍，草木于尔何足论。
隋堤草
作者：曹勋
朝代：宋

绵绵隋堤草，草色翠如茵。梧桐间桃李，穠艳骄阳春。杨柳垂金堤，拂舞无纤尘。行人不敢折，守吏严呵嗔。大业一崩陨，九庙犹荆榛。隋堤草与木，采斫杂樵薪。秋风号枯枝，野火烧陈根。园林宫馆尚禾黍，草木於尔何足论。
隔帘花（咏题）
作者：曹勋
朝代：宋
体裁：词

宿雨初晴，花艳迎阳，槛前如绣如绮。向晓峭寒轻，窣真珠十二。正朝曦、桃杏暖，透影帘栊烘春霁。似暂隔、祥烟香雾，朝仙侣庭际。更值迟迟丽日。且休约寻芳，与开瑶席。未拟上金钩，尽围红遮翠。命佳名、坤殿喜，为写新声传新意。待向晚、迎香临月须卷起。
雁侵云慢·晓云低
作者：曹勋
朝代：宋
体裁：词

晓云低。是残暑渐消，凉意初至。翠帘燕去，觉商飙天气。凝华吹、动绣额，乍殿阁、金茎风细。夜雨笼微阴，满绮窗、疏影响清吹。轻飔嫩细透衣。想宵长漏迟，香动罗袂。戏曾计日，忆宾鸿来期。杯盘排备宴适，乍好景、心情先喜。待淡月疏烟里，试寻岩桂蕊。
雁侵云慢（咏题）
作者：曹勋
朝代：宋

晓云低。是残暑渐消，凉意初至。翠帘燕去，觉商飙天气。凝华吹、动绣额，乍殿阁、金茎风细。夜雨笼微阴，满绮窗、疏影响清吹。轻颸嫩细透衣。想宵长漏迟，香动罗袂。戏曾计日，忆宾鸿来期。杯盘排备宴适，乍好景、心情先喜。待淡月疏烟里，试寻岩桂蕊。
雨中寄李正字
作者：曹勋
朝代：宋

我能甘贫谁委悉，惟欠鼓颔曳杖乞。
闭门宁饿十日雨，约己何能六尺屈。
裹子桑饭公等恩，食骏马肉我固失。
行将云水纵所如，一琖清泉负朝日。
雨中寄李正字
作者：曹勋
朝代：宋

我能甘贫谁委悉，惟欠鼓颔曳杖乞。闭门宁饿十日雨，约己何能六尺屈。裹子桑饭公等恩，食骏马肉我固失。行将云水纵所如，一盏清泉负朝日。
雨中寄李正字
作者：曹勋
朝代：宋

我能甘贫谁委悉，惟欠鼓颔曳杖乞。
闭门宁饿十日雨，约己何能六尺屈。
裹子桑饭公等恩，食骏马肉我固失。
行将云水纵所知，一琖清泉负朝日。
雨作二首
作者：曹勋
朝代：宋

倒海倾潮翻白雨，钩窗卷箔度清风。江山一饷惊雷静，已有闲云行碧空。
雨作二首
作者：曹勋
朝代：宋

千峰注雨作微凉，宝殿留阴忽夕阳。入夏暄寒曾莫测，雷声犹震碧云傍。倒海倾潮翻白雨，钩窗捲箔度清风。江山一饷惊雷静，已有闲云行碧空。
雨作二首·其一
作者：曹勋
朝代：宋

千峯注雨作微凉，宝殿留阴忽夕阳。
入夏暄寒曾莫测，雷声犹震碧云傍。
雨作二首·其一
作者：曹勋
朝代：宋

千峰注雨作微凉，宝殿留阴忽夕阳。入夏暄寒曾莫测，雷声犹震碧云傍。
雨作二首·其二
作者：曹勋
朝代：宋

倒海倾潮翻白雨，鈎窗捲箔度清风。
江山一饷惊雷静，已有闲云行碧空。
雨作二首·其二
作者：曹勋
朝代：宋

倒海倾潮翻白雨，钩窗捲箔度清风。江山一饷惊雷静，已有闲云行碧空。
雪后
作者：曹勋
朝代：宋
体裁：七言律诗

雪后山斋鹤睡残，登临等得藓泥乾。毋多酌酒亦成醉，尽足看梅不道寒。篱落十分春意思，人家一色玉阑干。小诗未就冰生砚，洗尽人间渴肺肝。
雪后
作者：曹勋
朝代：宋

雪后山斋鹤睡残，登临等得藓泥干。
毋多酌酒亦成醉，尽足看梅不道寒。
篱落十分春意思，人家一色玉阑干。
小诗未就冰生砚，洗尽人间渴肺肝。
青汉谣
作者：曹勋
朝代：宋

鼓策飞晨华，翘辔玄景阿。
云裾动星汉，流彩鸣玉珂。
苕苕拂青霭，俛仰窥员罗。
羣真俨龙驾，拊节扬空歌。
灵风翔玉京，音响生云和。
飞轩出阊阖，紫霄高峨峨。
览极不知疲，垂足濯天河。
抵掌谈羲黄，历世由经过。
下盼尘波中，秽浊真弃帑。
胡为恋浮境，出没相缠纡。
秦陵一抔土，神室生葭芦。
商山高崔嵬，名与四皓俱。
归来邈云汉，璧月流绮疏。
悠然动清兴，何必骑鲸鱼。
青汉谣
作者：曹勋
朝代：宋
体裁：古风

鼓策飞晨华，翘辔玄景阿。云裾动星汉，流彩鸣玉珂。苕苕拂青霭，俛仰窥员罗。群真俨龙驾，拊节扬空歌。灵风翔玉京，音响生云和。飞轩出阊阖，紫霄高峨峨。览极不知疲，垂足濯天河。抵掌谈羲黄，历世由经过。下盼尘波中，秽浊真弃帑。胡为恋浮境，出没相缠纡。秦陵一抔土，神室生葭芦。商山高崔嵬，名与四皓俱。归来邈云汉，璧月流绮疏。悠然动清兴，何必骑鲸鱼。
青玉案
作者：曹勋
朝代：宋

东风冉冉迟芳昼。渐黄缀、疏疏柳。为惜春来通安否。可能相就，径须图醉，莫问伤春瘦。陶然共酌新醅酒。咏好句、须还凤楼手。唱了新词归来后。琐窗香暗，语声和笑，喜入灯花秀。尘埃踏遍长安道。念云水、归来好。趁得梅花先春到。冷云疏雨，暗香寒艳，万玉明清晓。青鞋黄帽从渠笑。粲十里、冰姿步时绕。正怕和风都过了。已输高士，锦囊翻句，醉后先倾倒。
青玉案·东风冉冉迟芳昼
作者：曹勋
朝代：宋

东风冉冉迟芳昼。渐黄缀、疏疏柳。为惜春来通安否。可能相就，径须图醉，莫问伤春瘦。陶然共酌新醅酒。咏好句、须还凤楼手。唱了新词归来後。琐窗香暗，语声和笑，喜入灯花秀。
青玉案·其一
作者：曹勋
朝代：宋
体裁：词

东风冉冉迟芳昼。渐黄缀、疏疏柳。为惜春来通安否。可能相就，径须图醉，莫问伤春瘦。陶然共酌新醅酒。咏好句、须还凤楼手。唱了新词归来后。琐窗香暗，语声和笑，喜入灯花秀。
青玉案·尘埃踏遍长安道
作者：曹勋
朝代：宋

尘埃踏遍长安道。念云水、归来好。趁得梅花先春到。冷云疏雨，暗香寒艳，万玉明清晓。青革奚黄帽从渠笑。粲十里、冰姿步时绕。正怕和风都过了。已输高士，锦囊翻句，醉后先倾倒。
青玉案·尘埃踏遍长安道
作者：曹勋
朝代：宋
体裁：词

尘埃踏遍长安道。念云水、归来好。趁得梅花先春到。冷云疏雨，暗香寒艳，万玉明清晓。青鞋黄帽从渠笑。粲十里、冰姿步时绕。正怕和风都过了。已输高士，锦囊翻句，醉后先倾倒。
青苔篇
作者：曹勋
朝代：宋

陵陆变沧海，复作清浅流。扶疎蕊渊桂，先惊蒲柳秋。姑苏台未乾，坐见麋鹿游。秦皇正游览，黄屋指沙丘。乃知晞朝露，不必潜蛟虬。桀跖岂庸陋，比德惭蜉蝣。夷齐苦葵藿，垂誉贤伊周。贫贱未必污，邪辟深可羞。愚智混生死，善恶观其田。昧死尚役役，身外滋旁求。君不见当年梨园歌舞人，歌声未歇生白头。及时游衍且行乐，莫教日入辞高楼。请君试诵青苔篇，令君一诵忘百忧。
青苔篇
作者：曹勋
朝代：宋

陵陆变沧海，复作清浅流。扶疏蕊渊桂，先惊蒲柳秋。姑苏台未乾，坐见麋鹿游。秦皇正游览，黄屋指沙丘。乃知晞朝露，不必潜蛟虬。桀蹠岂庸陋，比德惭蜉蝣。夷齐苦葵藿，垂誉贤伊周。贫贱未必污，邪辟深可羞。愚智混生死，善恶观其由。昧死尚役役，身外滋旁求。君不见当年梨园歌舞人，歌声未歇生白头。及时游衍且行乐，莫教日入辞高楼。请君试诵青苔篇，令君一诵忘百忧。
青苔篇
作者：曹勋
朝代：宋

陵陆变沧海，復作清浅流。
扶疎蘂渊桂，先惊蒲柳秋。
姑苏台未干，坐见麋鹿游。
秦皇正游览，黄屋指沙丘。
乃知晞朝露，不必潜蛟虬。
桀跖岂庸陋，比德惭蜉蝣。
夷齐苦葵藿，垂誉贤伊周。
贫贱未必污，邪辟深可羞。
愚智混生死，善恶观其由。
昧死尚役役，身外滋旁求。
君不见当年梨园歌舞人，歌声未歇生白头。
及时游衍且行乐，莫教日入辞高楼。
请君试诵青苔篇，令君一诵忘百忧。
静夜吟
作者：曹勋
朝代：宋

静夜何所为，坐对一枝烛。
俯仰徒四隅，岁宴靡储粟。
春耕乏良畴，秋穫罔刍菽。
念至辄自营，一饭常不足。
晚食已多幸，况敢望粱肉。
上无官守累，下无征敛促。
燕坐乐有余，自足无多欲。
寄语当涂士，吾腰未能曲。
静夜吟
作者：曹勋
朝代：宋

静夜何所为，坐对一枝烛。俯仰徒四隅，岁宴靡储粟。春耕乏良畴，秋穫罔刍菽。念至辄自营，一饭常不足。晚食已多幸，况敢望粱肉。上无官守累，下无征敛促。燕坐乐有馀，自足无多欲。寄语当涂士，吾腰未能曲。
静夜吟
作者：曹勋
朝代：宋

静夜何所为，坐对一枝烛。
俯仰徒四隅，岁宴靡储粟。
春耕乏良畴，秋穫罔刍菽。
念至辄自营，一饭常不足。
晚食已多幸，况敢望粱肉。
上无官守累，下无征斂促。
燕坐乐有余，自虽无多欲。
寄语当涂士，吾腰未能曲。
项王歌
作者：曹勋
朝代：宋
体裁：古风

提三尺兮臣诸侯，争天下兮裂九州。时不利兮绝淮流，江虽可渡兮吾何求，宁斗死兮羞汉囚。
项王歌
作者：曹勋
朝代：宋

提三尺兮臣诸侯，争天下兮裂九州。
时不得兮绝淮流，江虽可渡兮吾何求，
宁斗死兮羞汉囚。
题丁掾钓雪图
作者：曹勋
朝代：宋
体裁：七言绝句

连鳌妙手舣前湾，蓑笠琴书得自安。更待一轮清月上，静看千顷玉光寒。
题人画扇十首
作者：曹勋
朝代：宋

宽围绿野正华滋，放牧横溪草软时。
跪乳从兹富原显，尚羔先喜咏来思。
题人画扇十首 其一 雁
作者：曹勋
朝代：宋

雪馀蒲苇衬沙黄，野水寒清雁半翔。柳下摇风云漠漠，飞鸣应喜下潇湘。
题人画扇十首 其六 末利绣蝶
作者：曹勋
朝代：宋

薰风栏槛送微凉，洁白南花玉蕊芳。倚径一枝殊楚楚，任教蜂蝶绕清香。
题人画扇十首 其四 獐
作者：曹勋
朝代：宋

槲叶声乾雪尚浮，驯和群出映寒流。啼猿不在关山冷，相顾应无羽猎忧。
题人画扇十首·其一
作者：曹勋
朝代：宋

雪余蒲苇衬沙黄，野水寒清雁半翔。
柳下摇风云漠漠，飞鸣应喜下潇湘。
题人画扇十首·其一〇
作者：曹勋
朝代：宋
体裁：七言绝句

惨惨江天散六花，磷磷寒碧不藏砂。扁舟蓑笠撑何去，应向溪头问酒家。
题人画扇十首·其七
作者：曹勋
朝代：宋
体裁：七言绝句

长沙笔墨妙山林，植立如听啸月音。岸槲不妨俱遂性，一溪闲与照清深。
题人画扇十首·其三
作者：曹勋
朝代：宋
体裁：七言绝句

宽围绿野正华滋，放牧横溪草软时。跪乳从兹富原隰，尚羔先喜咏来思。
题人画扇十首·其九
作者：曹勋
朝代：宋
体裁：七言绝句

野林物物适幽栖，春引风高裂石时。何处双禽飞不定，静宜翠竹亚寒枝。
题人画扇十首·其二
作者：曹勋
朝代：宋
体裁：七言绝句

一川芳草接浓云，拂地垂杨带雨昏。蓑笠不堪牛背湿，迎风呼犊趁柴门。
题人画扇十首·其五
作者：曹勋
朝代：宋
体裁：七言绝句

柳已如眉拂上林，细风吹动绿烟深。东君巧欲装春色，更引黄鹂啭好音。
题人画扇十首·其八
作者：曹勋
朝代：宋
体裁：七言绝句

烟苞绿叶拥祥云，一种芳菲秀色新。密蓓临风凝重露，横枝照眼觉浓春。
题人画扇十首·其六
作者：曹勋
朝代：宋

熏风栏槛送微凉，洁白南花玉蘂芳。
倚径一枝殊楚楚，任教蜂蝶绕清香。
题人画扇十首·其四
作者：曹勋
朝代：宋

槲叶声干雪尚浮，驯和羣出映寒流。
啼猿不在关山冷，相顾应无羽猎忧。
题人画扇十首·雁
作者：曹勋
朝代：宋

雪馀蒲苇衬沙黄，野水寒清雁半翔。柳下摇风云漠漠，飞鸣应喜下潇湘。一川芳草接浓云，拂地垂杨带雨昏。蓑笠不堪牛背湿，迎风呼犊趁柴门。宽围绿野正华滋，放牧横溪草软时。跪乳从兹富原隰，尚羔先喜咏来思。槲叶声乾雪尚浮，驯和群出映寒流。啼猿不在关山冷，相顾应无羽猎忧。柳已如眉拂上林，细风吹动绿烟深。东君巧欲装春色，更引黄鹂啭好音。薰风栏槛送微凉，洁白南花玉蕊芳。倚径一枝殊楚楚，任教蜂蝶绕清香。长沙笔墨妙山林，植立如听啸月音。岸槲不妨俱遂性，一溪闲与照清深。烟苞绿叶拥祥云，一种芳菲秀色新。密蓓临风凝重露，横枝照眼觉浓春。野林物物适幽栖，春引风高裂石时。何处双禽飞不定，静宜翠竹亚寒枝。惨惨江天散六花，磷磷寒碧不藏砂。扁舟蓑笠撑何去，应向溪头问酒家。
题人舫斋
作者：曹勋
朝代：宋
体裁：七言律诗

君家作屋拟虚舟，想见低窗事事幽。竹干巧同樯影直，帘波寒并水光浮。五湖烟月应无意，四海风尘计少留。挂旆天山端有待，要凭巨楫济横流。
题人舫斋
作者：曹勋
朝代：宋

君家作屋拟虚舟，想见低窗事事幽，
竹干巧同樯影寺，帘波寒并水光浮。
五湖烟月应无意，四海风尘计少留。
挂旆天山端有待，要凭巨楫济横流。
题今是斋
作者：曹勋
朝代：宋

伟矣高情着，斋名世亦稀。
但能尘事远，便觉昔年非。
琴静凝香碧，神清众妙归。
诸缘只心法，鸥鸟亦忘机。
题今是斋
作者：曹勋
朝代：宋
体裁：五言律诗

伟矣高情著，斋名世亦稀。但能尘事远，便觉昔年非。琴静凝香碧，神清众妙归。诸缘只心法，鸥鸟亦忘机。
题俞㨷画八景
作者：曹勋
朝代：宋

清湘列岫拥烟霏，不见灵均吊楚妃。
一带僧园入修绿，待看岳麓雨晴时。
题俞㨷画八景
作者：曹勋
朝代：宋

萧萧木叶下西山，便觉莼兴不闲。
莫踏长虹千尺去，孤帆正在暮云间。
题俞㨷画八景 其一 浙江观潮
作者：曹勋
朝代：宋

吴越山高紫翠重，浙江东下竦双峰。峰前忽涌东西白，飞舞潮头万玉龙。
题俞㨷画八景 其七 鄂渚晴光
作者：曹勋
朝代：宋

上下天光一碧时，白蘋红蓼照晴晖。汉阳树远江烟起，黄鹤楼空燕子归。
题俞㨷画八景 其八 潇湘雨过
作者：曹勋
朝代：宋

清湘列岫拥烟霏，不见灵均吊楚妃。一带僧园入脩绿，待看岳麓雨晴时。
题俞㨷画八景·其一
作者：曹勋
朝代：宋

吴越山高紫翠重，浙江东下竦双峯。
峯前忽涌东西白，飞舞潮头万玉龙。
题俞㨷画八景·其七
作者：曹勋
朝代：宋

上下天光一碧时，白苹红蓼照晴晖。
汉阳树远江烟起，黄鹤楼空燕子归。
题俞㨷画八景·其三
作者：曹勋
朝代：宋
体裁：七言绝句

萧萧木叶下西山，便觉莼鲈兴不闲。莫踏长虹千尺去，孤帆正在暮云间。
题俞㨷画八景·其二
作者：曹勋
朝代：宋
体裁：七言绝句

千秋人去水云空，只有荷花绕岸红。寄语阿溪垂钓处，莫教闲却一丝风。
题俞㨷画八景·其五
作者：曹勋
朝代：宋
体裁：七言绝句

秋涛初过静鱼龙，海纳斜阳万顷红。待向焦山留夕月，一帆犹记挂西风。
题俞㨷画八景·其八
作者：曹勋
朝代：宋

清湘列岫拥烟霏，不见灵均弔楚妃。
一带僧园入修绿，待看岳麓雨晴时。
题俞㨷画八景·其六
作者：曹勋
朝代：宋
体裁：七言绝句

轻舟短棹下安流，回首烟江望夕楼。却记阿瞒当日事，灰飞烟灭只供愁。
题俞㨷画八景·其四
作者：曹勋
朝代：宋
体裁：七言绝句

兹山泉石压江西，肩衲枯禅万众栖。欲向南州理烟艇，香炉先望紫云低。
题俞㨷画八景·浙江观潮
作者：曹勋
朝代：宋

吴越山高紫翠重，浙江东下竦双峰。峰前忽涌东西白，飞舞潮头万玉龙。千秋人去水云空，只有荷花绕岸红。寄语阿溪垂钓处，莫教闲却一丝风。萧萧木叶下西山，便觉莼鲈兴不闲。莫踏长虹千尺去，孤帆正在暮云间。兹山泉石压江西，肩衲枯禅万众栖。欲向南州理烟艇，香炉先望紫云低。秋涛初过静鱼龙，海纳斜阳万顷红。待向焦山留夕月，一帆犹记挂西风。轻舟短棹下安流，回首烟江望夕楼。却记阿瞒当日事，灰飞烟灭只供愁。上下天光一碧时，白蘋红蓼照晴晖。汉阳树远江烟起，黄鹤楼空燕子归。清湘列岫拥烟霏，不见灵均吊楚妃。一带僧园入脩绿，待看岳麓雨晴时。
题信州月岩寺
作者：曹勋
朝代：宋
体裁：七言绝句

不长凡花不长松，山藏月影紫云中。巨灵巧凿如规玉，借与神仙上桂宫。
题信州月岩寺
作者：曹勋
朝代：宋

不长凡花不长松，山藏月影紫云中。臣灵巧凿如规玉，借与神仙上桂宫。
题倚江图
作者：曹勋
朝代：宋
体裁：七言绝句

有客登临酒半酣，道人仍为扫烟岚。瘦筇更约风尘上，粥饭老同弥勒龛。
题光武庙三首
作者：曹勋
朝代：宋

陇蜀趋风泣向隅，征途殊喜读双趺。他年新载碑中语，百万俱摧历古无。故人高卧枕严溪，香火纷纷俗不疲。倘赞提封如帝业，也分百户奉真祠。九州思汉定雄夫，天下雄夫待一呼。冰亦复随人意合，从来大度自同符。
题光武庙三首·其一
作者：曹勋
朝代：宋
体裁：七言绝句

陇蜀趋风泣向隅，征途殊喜读双趺。他年新载碑中语，百万俱摧历古无。
题光武庙三首·其三
作者：曹勋
朝代：宋

九州思汉定雄夫，天下雄夫待一呼。冰亦复随人意合，从来大度自同符。
题光武庙三首·其三
作者：曹勋
朝代：宋

九州思汉定雄夫，天下雄夫待一呼。
冰亦復随人意合，从来大度自同符。
题光武庙三首·其二
作者：曹勋
朝代：宋
体裁：七言绝句

故人高卧枕严溪，香火纷纷俗不疲。倘赞提封如帝业，也分百户奉真祠。
题卫太尉岩集图
作者：曹勋
朝代：宋

卫公雅志安林泉，禀生似无尘土缘。
英标孤映出羣鹤，姿仪密际三界仙。
居临山麓绝焕丽，楚楚松竹相后先。
幽岩嵌空截绿玉，嘉木荫映摇苍烟。
喜招社友共清集，中有一老谈幽禅。
其余六逸咸自若，炷香瀹茗殊怡然。
曹丘倚案独阁笔，想见窘思人所怜。
众宾得接书史乐，浩气高压江湖天。
只觉谈话可上汉，不拟步武犹居廛。
墨隠能画巧为此，一段美事端宜传。
好辞更赋风月上，胜韵直彻星辰边。
他时一笑忽相值，固应何止三千年。
题卫太尉岩集图
作者：曹勋
朝代：宋

卫公雅志安林泉，禀生似无尘土缘。英标孤映出群鹤，姿仪密际三界仙。居临山麓绝焕丽，楚楚松竹相后先。幽岩嵌空截绿玉，嘉木荫映摇苍烟。喜招社友共清集，中有一老谈幽神。其余六逸咸自若，炷香瀹茗殊恰然。曹丘倚案独阁笔，想见窘思人所怜。众宾得接书史乐，浩气高压江湖天。只觉谈话可上汉，不拟步武犹居廛。墨隐能画巧为此，一段美事端宜传。好辞更赋风月上，胜韵直彻星辰边。他时一笑忽相值，固应何止三千年。
题卫太尉岩集图
作者：曹勋
朝代：宋

卫公雅志安林泉，禀生似无尘土缘。英标孤映出群鹤，姿仪密际三界仙。居临山麓绝焕丽，楚楚松竹相后先。幽岩嵌空截绿玉，嘉木荫映摇苍烟。喜招社友共清集，中有一老谈幽禅。其馀六逸咸自若，炷香瀹茗殊怡然。曹丘倚案独阁笔，想见窘思人所怜。众宾得接书史乐，浩气高压江湖天。只觉谈话可上汉，不拟步武犹居廛。墨隐能画巧为此，一段美事端宜传。好辞更赋风月上，胜韵直彻星辰边。他时一笑忽相值，固应何止三千年。
题友人书后
作者：曹勋
朝代：宋
体裁：古风

客子得秋凉，壮怀亦增慨。永念故人远，三湘渺沧海。
题吴郡王家双竹
作者：曹勋
朝代：宋
体裁：七言律诗

环碧亭前碧玉枝，森森连璧揖多姿。节涵宿雨苍龙并，梢舞晴云翠凤差。架雪凌霜俱有志，怀仁抱义本同时。戚垣密协如苞瑞，盛事应先黼扆知。
题唯庵后大松
作者：曹勋
朝代：宋

唯庵有长松，秀拔撑青空。铜石并根干，榆枋比蒿蓬。天地荫中边，日月奔西东。原言滋浩养，千岁看此公。
题唯庵后大松
作者：曹勋
朝代：宋
体裁：古风

唯庵有长松，秀拔撑青空。铜石并根干，榆枋比蒿蓬。天地荫中边，日月奔西东。愿言滋浩养，千岁看此公。
题客舍
作者：曹勋
朝代：宋

路边小舍静无泥，风入松杉绿满枝。
溪抱回堤山抱屋，舟藏曲港竹藏篱。
主人野性留应懒，倦客闲情去輙迟。
内讼尘埃犹仆仆，厚颜如奉北山移。
题客舍
作者：曹勋
朝代：宋

路边小舍静无泥，风入松杉绿满枝。溪抱回堤山抱屋，舟藏曲港竹藏篱。主人野性留应懒，倦客闲情去辄迟。内讼尘埃犹仆仆，厚颜如奉北山移。
题家园海棠小亭壁
作者：曹勋
朝代：宋

万点匀红上海棠，小亭无处着春光。
放教晓日滋新彩，要问东君学醉粧。
题家园海棠小亭壁
作者：曹勋
朝代：宋

万点匀红上海棠，小亭无处著春光。放教晓日滋新彩，要问东君学醉妆。
题家雷锋海棠小亭壁
作者：曹勋
朝代：宋

万点匀红上海棠，小亭无处着春光。放教晓日滋新彩，要问东君学醉妆。
题小石接待庵
作者：曹勋
朝代：宋
体裁：五言律诗

老大思閒适，山林喜晦藏。一廛虽异县，三径得崇冈。地僻烟云润，年丰黍稷香。心期得多矣，襟袖更新凉。
题山景二首
作者：曹勋
朝代：宋

林薄空濛未见花，萦纡一径向溪斜。杖藜倚待船中客，山崦同寻卖酒家。乱山苍翠霭岚光，采药幽人凤子香。路转峰回茅舍静，好寻绝顶访僧房。
题山景二首·其一
作者：曹勋
朝代：宋

林薄空濛未见花，萦纡一径向溪斜。杖藜倚待船中客，山崦同寻卖酒家。
题山景二首·其一
作者：曹勋
朝代：宋

林薄空蒙未见花，萦纡一径向溪斜。
杖藜倚待船中客，山崦同寻卖酒家。
题山景二首·其二
作者：曹勋
朝代：宋
体裁：七言绝句

乱山苍翠霭岚光，采药幽人凤子香。路转峰回茅舍静，好寻绝顶访僧房。
题岸老庵居
作者：曹勋
朝代：宋
体裁：七言绝句

唯庵无住老禅人，一坐中间远世纷。不讨毗耶方丈饭，应思雨满北山云。
题幸蜀图
作者：曹勋
朝代：宋
体裁：七言绝句

曾读开元天宝间，四时风月不教闲。常联玉辔游清夜，岂意崎岖蜀道难。
题幸蜀图
作者：曹勋
朝代：宋

曾读开元天宝间，四时风月不教闲。
长联玉辔游清夜，岂意崎岖蜀道难。
题应之二扇
作者：曹勋
朝代：宋

纺车补網住溪头，草木萧萧隐显秋。
贾客数声何处橹，水云庆却羡渔舟。
一带晴林散晓鸦，山边理棹钓云沙。
有人策蹇春风里，应向溪头问酒家。
题应之二扇
作者：曹勋
朝代：宋

纺车补网住溪头，草木萧萧隐显秋。贾客数声何处橹，水云应却羡渔舟。一带晴林散晓鸦，山边理棹钓云沙。有人策蹇春风里，应向溪头问酒家。
题应之二扇·其一
作者：曹勋
朝代：宋

纺车补网住溪头，草木萧萧隐显秋。贾客数声何处橹，水云应却羡渔舟。
题应之二扇·其一
作者：曹勋
朝代：宋

纺车补网住溪头，草木萧萧隠显秋。
贾客数声何处橹，水云应却羡渔舟。
题应之二扇·其二
作者：曹勋
朝代：宋

一带晴林散晓鸦，山边理棹钓云沙。
有人策蹇春风裏，应向溪头问酒家。
题应之二扇·其二
作者：曹勋
朝代：宋

一带晴林散晓鸦，山边理棹钓云沙。有人策蹇春风里，应向溪头问酒家。
题建宁府分水岭铺
作者：曹勋
朝代：宋
体裁：七言绝句

三年闽海类飘萍，今近天枢第一星。虽是玉京犹万里，江南山已望中青。
题张太尉画
作者：曹勋
朝代：宋
体裁：七言绝句

一带烟沙接冷云，平林寂历夕阳昏。轻舟急桨归何处，应住山前黄叶村。
题扇二十四首
作者：曹勋
朝代：宋

东风已过晓天清，尚有飞来柳絮轻。
卷起珠帘窗户静，一番新绿照人清。
题扇二十四首
作者：曹勋
朝代：宋

势凌空碧小嶕嶢，秀木成阴映断桥。
注意便为庐阜想，摇风最喜水芭蕉。
题扇二十四首
作者：曹勋
朝代：宋

引睡文书堆棐几，穿帘燕子拣海梁。
好风弄袖湖山近，陇亩摇春禾黍香。
题扇二十四首
作者：曹勋
朝代：宋

柳满长堤绿满池，藕花倚岸两三权。
文鸳扑鹿惊飞起，一棹高荷艇子移。
题扇二十四首
作者：曹勋
朝代：宋

秋风天净绝纤痕，且喜新凉莫更论。
坐上卷帘人未醉，秋香满院月黄昏。
题扇二十四首
作者：曹勋
朝代：宋

草萦平碧柳舒金，春色融融积渐深。
巢燕高低寻画栋，宿云浓谈作轻阴。
题扇二十四首
作者：曹勋
朝代：宋

霏微梅雨暗林塘，润逼琴丝草木香。
卷箔钩帘无一事，篆烟终日伴清凉。
题扇二十四首
作者：曹勋
朝代：宋

霏微梅雨暗林塘，润逼琴丝草木香。捲箔钩帘无一事，篆烟终日伴清凉。势凌空碧小嶕峣，秀木成阴映断桥。注意便为庐阜想，摇风最喜水芭蕉。薰风过雨到池台，绿荫都无一点埃。傍架垂垂薇露重，糁枝已有橘花开。含笑殊名缥与缃，就中晕紫最芬芳。纤枝小摘涓涓露，鼻观须参著肉香。东风已过晓天清，尚有飞来柳絮轻。捲起珠帘窗户静，一番新绿照人清。引睡文书堆棐几，穿帘燕子拣梅梁。好风弄袖湖山近，陇亩摇春禾黍香。碧沼波澄拂柳条，坐来未觉水云遥。轻轻风絮迷新涨，一啭新声破寂寥。惯向青林与碧溪，幽居竹石自相宜。种成满眼花堆锦，开落如今总不知。草萦平碧柳舒金，春色融融积渐深。巢燕高低寻画栋，宿云浓淡作轻阴。红槃花上绿烟微，风转天香暖著衣。行遍四桥闲伫立，碧波时有綵鸳飞。瀰瀰水槛俯横桥，水面新荷影动摇。时向青空飞白鹭，不妨翡翠立兰苕。春去烟光绿已齐，阴阴栏槛晓晴时。新梢替尽残芳静，喜见馀花一两枝。松篁交翠入幽深，道院萧闲每遣心。一炷清香宜燕坐，数声钟磬有馀音。弄袖和风拂拂轻，众香迎面酒微醒。凉寻小径通幽处，花压栏干竹一亭。小楼连苑碧山前，终日凉生枕簟边。自是西湖秋更好，水光山色接长天。柳满长堤绿满池，藕花倚岸两三枝。文鸳扑鹿惊飞起，一棹高荷艇子移。庭萱戢戢漏新春，槛外梅花冷带云。与客对床风撼竹，一灯殊喜细论文。小轩风景画图宽，一再闲寻绿绮弹。雨著梨花春已老，烟沉芳草梦犹寒。老境惟期得醉歌，何能浩荡涉风波。关山月白闻归雁，风雨秋深想钓蓑。残春已去不堪招，犹喜莺声破寂寥。花片片飞风弄蝶，柳阴阴下水平桥。雨馀湖上数峰青，湖水连天似镜平。一棹迎凉快襟袖，香从蘋末晚风生。暂脱尘埃污履絇，白云坐看起天隅。笋梢解箨摇新翠，为作麾幢执万夫。秋风天净绝纤痕，且喜新凉莫更论。坐上捲帘人未醉，秋香满院月黄昏。燕尾溪头晚色分，蜂腰山断日斜曛。半篙碧静秋垂钓，一棹黄昏冷载云。
题扇二十四首·其一
作者：曹勋
朝代：宋

霏微梅雨暗林塘，润逼琴丝草木香。
捲箔鈎帘无一事，篆烟终日伴清凉。
题扇二十四首·其一
作者：曹勋
朝代：宋

霏微梅雨暗林塘，润逼琴丝草木香。捲箔钩帘无一事，篆烟终日伴清凉。
题扇二十四首·其一〇
作者：曹勋
朝代：宋

红槃花上绿烟微，风转天香暖着衣。
行遍四桥闲竚立，碧波时有綵鸳飞。
题扇二十四首·其一三
作者：曹勋
朝代：宋

松篁交翠入幽深，道院萧闲每遣心。
一炷清香宜燕坐，数声钟磬有余音。
题扇二十四首·其一二
作者：曹勋
朝代：宋

春去烟光绿已齐，阴阴栏槛晓晴时。
新梢替尽残芳静，喜见余花一两枝。
题扇二十四首·其一八
作者：曹勋
朝代：宋

小轩风景画图宽，一再闲寻绿绮弹。
雨着梨花春已老，烟沉芳草梦犹寒。
题扇二十四首·其七
作者：曹勋
朝代：宋
体裁：古风

碧沼波澄拂柳条，坐来未觉水云遥。轻轻风絮迷新涨，一啭新声破寂寥。
题扇二十四首·其三
作者：曹勋
朝代：宋

熏风过雨到池台，绿荫都无一点埃。
傍架垂垂薇露重，糁枝已有橘花开。
题扇二十四首·其三
作者：曹勋
朝代：宋

薰风过雨到池台，绿荫都无一点埃。傍架垂垂薇露重，糁枝已有橘花开。
题扇二十四首·其九
作者：曹勋
朝代：宋
体裁：古风

草萦平碧柳舒金，春色融融积渐深。巢燕高低寻画栋，宿云浓淡作轻阴。
题扇二十四首·其二
作者：曹勋
朝代：宋
体裁：古风

势凌空碧小嶕峣，秀木成阴映断桥。注意便为庐阜想，摇风最喜水芭蕉。
题扇二十四首·其二〇
作者：曹勋
朝代：宋

残春已去不堪招，犹喜鶑声破寂寥。
花片片飞风弄蝶，柳阴阴下水平桥。
题扇二十四首·其二一
作者：曹勋
朝代：宋

雨余湖上数峯青，湖水连天似镜平。
一棹迎凉快襟袖，香从苹末晚风生。
题扇二十四首·其二三
作者：曹勋
朝代：宋

秋风天凈绝纤痕，且喜新凉莫更论。
坐上捲帘人未醉，秋香满院月黄昏。
题扇二十四首·其二二
作者：曹勋
朝代：宋

暂脱尘埃污履絇，白云坐看起天隅。
笋梢觧箨摇新翠，为作麾幢执万夫。
题扇二十四首·其二十
作者：曹勋
朝代：宋

残春已去不堪招，犹喜莺声破寂寥。花片片飞风弄蝶，柳阴阴下水平桥。
题扇二十四首·其二十一
作者：曹勋
朝代：宋

雨馀湖上数峰青，湖水连天似镜平。一棹迎凉快襟袖，香从蘋末晚风生。
题扇二十四首·其二十三
作者：曹勋
朝代：宋

秋风天净绝纤痕，且喜新凉莫更论。坐上捲帘人未醉，秋香满院月黄昏。
题扇二十四首·其二十二
作者：曹勋
朝代：宋

暂脱尘埃污履絇，白云坐看起天隅。笋梢解箨摇新翠，为作麾幢执万夫。
题扇二十四首·其二四
作者：曹勋
朝代：宋
体裁：古风

燕尾溪头晚色分，蜂腰山断日斜曛。半篙碧静秋垂钓，一棹黄昏冷载云。
题扇二十四首·其五
作者：曹勋
朝代：宋
体裁：古风

东风已过晓天清，尚有飞来柳絮轻。捲起珠帘窗户静，一番新绿照人清。
题扇二十四首·其八
作者：曹勋
朝代：宋
体裁：古风

惯向青林与碧溪，幽居竹石自相宜。种成满眼花堆锦，开落如今总不知。
题扇二十四首·其六
作者：曹勋
朝代：宋
体裁：古风

引睡文书堆棐几，穿帘燕子拣梅梁。好风弄袖湖山近，陇亩摇春禾黍香。
题扇二十四首·其十
作者：曹勋
朝代：宋

红槃花上绿烟微，风转天香暖著衣。行遍四桥闲伫立，碧波时有綵鸳飞。
题扇二十四首·其十一
作者：曹勋
朝代：宋
体裁：古风

瀰瀰水槛俯横桥，水面新荷影动摇。时向青空飞白鹭，不妨翡翠立兰苕。
题扇二十四首·其十七
作者：曹勋
朝代：宋
体裁：古风

庭萱戢戢漏新春，槛外梅花冷带云。与客对床风撼竹，一灯殊喜细论文。
题扇二十四首·其十三
作者：曹勋
朝代：宋

松篁交翠入幽深，道院萧闲每遣心。一炷清香宜燕坐，数声钟磬有馀音。
题扇二十四首·其十九
作者：曹勋
朝代：宋
体裁：古风

老境惟期得醉歌，何能浩荡涉风波。关山月白闻归雁，风雨秋深想钓蓑。
题扇二十四首·其十二
作者：曹勋
朝代：宋

春去烟光绿已齐，阴阴栏槛晓晴时。新梢替尽残芳静，喜见馀花一两枝。
题扇二十四首·其十五
作者：曹勋
朝代：宋
体裁：古风

小楼连苑碧山前，终日凉生枕簟边。自是西湖秋更好，水光山色接长天。
题扇二十四首·其十八
作者：曹勋
朝代：宋

小轩风景画图宽，一再闲寻绿绮弹。雨著梨花春已老，烟沉芳草梦犹寒。
题扇二十四首·其十六
作者：曹勋
朝代：宋
体裁：古风

柳满长堤绿满池，藕花倚岸两三枝。文鸳扑鹿惊飞起，一棹高荷艇子移。
题扇二十四首·其十四
作者：曹勋
朝代：宋
体裁：古风

弄袖和风拂拂轻，众香迎面酒微醒。凉寻小径通幽处，花压栏干竹一亭。
题扇二十四首·其四
作者：曹勋
朝代：宋

含笑殊名缥与缃，就中晕紫最芬芳。
纤枝小摘涓涓露，鼻观须参着肉香。
题扇二十四首·其四
作者：曹勋
朝代：宋

含笑殊名缥与缃，就中晕紫最芬芳。纤枝小摘涓涓露，鼻观须参著肉香。
题显恩寺
作者：曹勋
朝代：宋
体裁：七言绝句

笋舆轧轧度林峦，投宿招提一枕宽。尚有山头半峰雪，助成清夜五更寒。
题李次仲庵中
作者：曹勋
朝代：宋
体裁：七言绝句

杖藜乘兴出江头，自挂青钱买小舟。祈问仙翁餐玉法，便风一日到严州。
题泉州延福寺壁
作者：曹勋
朝代：宋
体裁：七言绝句

春深犹未试春衣，漠漠轻寒酒力微。堪笑杨花太轻薄，淡烟细雨不教肥。
题清虚庵三首
作者：曹勋
朝代：宋

拨云峰迥势岧嶢，杰阁翚飞倚绛霄。扶翊道风千载遇，昭回奎画百神朝。
题清虚庵三首
作者：曹勋
朝代：宋

清虚指出翠微旁，便涌流泉溉一方。更拜璇题作神力，源源千古出甘凉。拨云峰迥势岧峣，杰阁翚飞倚绛霄。扶翊道风千载遇，昭回奎画百神朝。松篁交映有无中，行近仙扉一水东。独上上清三洞妙，宝章云笈助真风。
题清虚庵三首·其一
作者：曹勋
朝代：宋
体裁：七言绝句

清虚指出翠微旁，便涌流泉溉一方。更拜璇题作神力，源源千古出甘凉。
题清虚庵三首·其三
作者：曹勋
朝代：宋
体裁：七言绝句

松篁交映有无中，行近仙扉一水东。独上上清三洞妙，宝章云笈助真风。
题清虚庵三首·其二
作者：曹勋
朝代：宋

拨云峰迥势岧峣，杰阁翚飞倚绛霄。扶翊道风千载遇，昭回奎画百神朝。
题清虚庵三首·其二
作者：曹勋
朝代：宋

拨云峰迥势岧嶤，杰阁翚飞倚绛霄。
扶翊道风千载遇，昭回奎画百神朝。
题潮州黄岗驿
作者：曹勋
朝代：宋
体裁：七言绝句

旱作颠风日日吹，冬来浑似麦秋时。土人尚畏生炎瘴，北客闻时泪可知。
题澉浦金粟寺
作者：曹勋
朝代：宋

我闻金粟名，来谒示病相。不见隐几老，松竹空函丈。雨花谁声闻，擎钵定非想。归去一笑粲，春风快双桨。入门不见佛，已悟本无相。若为是真求，沙界等寻丈。欣逢两禅老，妙悟灭心想。行当求所求，筏喻不言桨。
题澉浦金粟寺·其一
作者：曹勋
朝代：宋

我闻金粟名，来谒示病相。不见隐几老，松竹空函丈。雨花谁声闻，擎钵定非想。归去一笑粲，春风快双桨。
题澉浦金粟寺·其一
作者：曹勋
朝代：宋

我闻金粟名，来谒示病相。
不见隠几老，松竹空函丈。
雨花谁声闻，擎钵定非想。
归去一笑粲，春风快双桨。
题澉浦金粟寺·其二
作者：曹勋
朝代：宋
体裁：古风

入门不见佛，已悟本无相。若为是真求，沙界等寻丈。欣逢两禅老，妙悟灭心想。行当求所求，筏喻不言桨。
题澉浦金粟寺二首
作者：曹勋
朝代：宋

入门不见佛，已悟本无相。若为是真求，沙界等寻丈。欣蓬两禅老，妙悟灭心想。行当求所求，筏喻不言桨。
题王懋功秀才秀野堂
作者：曹勋
朝代：宋
体裁：七言律诗

卜筑清幽远市尘，一川窈窕静松筠。下临城郭千门晓，中有轩窗五亩春。游艺本图佳客语，好贤不觉主人贫。我来登览秋风晚，喜揖清言月色新。
题王懋功秀才秀野堂
作者：曹勋
朝代：宋

卜筑清幽远市尘，一种窈窕静松筠。
下临城郭千门晓，中有轩窗五亩春。
游艺本图佳客语，好贤不觉主人贫。
我来登览秋风晚，喜揖清言月色新。
题王氏女自写渡水罗汉
作者：曹勋
朝代：宋
体裁：古风

尊者暂离方广间，神通游戏山水闲。女郎夙植窥其藩，妙笔写出尊者颜。甚知此意大廓落，直与世尘解缠缚。不须锡飞与杯渡，政恐有僧敲折脚。
题禁中黄石榴二首
作者：曹勋
朝代：宋

榴花昔染猩猩血，檐卜丛中今斗新。
何事司花与纯素，不同妖艳污天真。
题禁中黄石榴二首
作者：曹勋
朝代：宋

榴花昔染猩猩血，薝卜丛中今斗新。何事司花与纯素，不同妖艳污天真。安石开花比御衣，绉红繁绿不能奇。上林别有娇黄贵，如剪冰绡衬玉肌。
题禁中黄石榴二首·其一
作者：曹勋
朝代：宋

榴花昔染猩猩血，薝卜丛中今斗新。何事司花与纯素，不同妖艳污天真。
题禁中黄石榴二首·其一
作者：曹勋
朝代：宋

榴花昔染猩猩血，薝卜丛中今斗新。
何事司花与纯素，不同妖艷污天真。
题禁中黄石榴二首·其二
作者：曹勋
朝代：宋
体裁：七言绝句

安石开花比御衣，绉红繁绿不能奇。上林别有娇黄贵，如剪冰绡衬玉肌。
题董亨道画西湖
作者：曹勋
朝代：宋

湖上秋山翠作堆，湖光千顷漾涟漪。
晓云帖水菰蒲冷，正是吴江枫落时。
题董亨道画西湖
作者：曹勋
朝代：宋
体裁：七言绝句

湖上秋山翠作堆，湖光千顷漾涟漪。晓云贴水菰蒲冷，正是吴江枫落时。
题谢太尉养素堂
作者：曹勋
朝代：宋

东山雅望意雍容，养素璇题振道风。
剩贮琴书供啸咏，更新窗户不青红。
数峯吴越登临外，千里江山指顾中。
玉碾碧天冷无际，中秋莫放酒杯空。
题谢太尉养素堂
作者：曹勋
朝代：宋

东山雅望意雍容，养素璇题振道风。剩贮琴书供啸咏，更新窗户不青红。数峰吴越登临外，千里江山指顾中。玉碾碧天冷无际，中秋莫放酒杯空。
题谢太尉养素堂
作者：曹勋
朝代：宋

乐山雅望意雍容，养素璇题振道风。剩贮琴书供啸咏，更新窗户不青红。数峰吴越登临外，千里江山指顾中。玉碾碧天冷无际，中秋莫放酒杯空。
题谯干钓雪图
作者：曹勋
朝代：宋
体裁：七言绝句

四山飞雪正漫漫，蓑笠何人把钓竿。六月披图方执热，风随玉麈不胜寒。
题迎晖堂
作者：曹勋
朝代：宋
体裁：七言律诗

爽垲幽居抵万金，东西领略水云深。江山入坐清无暑，文史销閒静有琴。何处菱歌烟艇雨，最宜秋月海潮音。主人占得林泉乐，本有江湖一片心。
题迎晖堂
作者：曹勋
朝代：宋

爽垲幽居抵万金，东西领畧水云深。
江山入坐清无暑，文史销閒静有琴。
何处菱歌烟艇雨，最宜秋月海潮音。
主人占得林泉乐，本有江湖一片心。
题钓台
作者：曹勋
朝代：宋
体裁：七言绝句

遐想先生后世名，常如山水四时青。因知功业成何事，归美惟消犯帝星。
题钓台
作者：曹勋
朝代：宋

遐想先生后世名，常如山水四时青。因知功业成何事，归美惟消犹帝星。
题钱参政东岩
作者：曹勋
朝代：宋

龙顾初闻辟纵观，尽收清胜閟高寒。四围列岫飞云静，十里平湖碧照宽。麈尾有言皆灌枯，尘中无路不惊湍。东岩端作东山望，行为苍生起谢安。
题钱参政东岩
作者：曹勋
朝代：宋

龙顾初闻辟纵观，尽收清胜閟高寒。四围列岫飞云静，十里平湖碧照宽。麈尾有言皆灌顶，尘中无路不惊湍。东岩端作东山望，行为苍生起谢安。
题钱参政东岩
作者：曹勋
朝代：宋

龙顾初闻闢纵观，尽收清胜閟高寒。
四围列岫飞云静，十里平湖碧照宽。
麈尾有言皆灌顶，尘中无路不惊湍。
东岩端作东山望，行为苍生起谢安。
题雪景二首
作者：曹勋
朝代：宋

雪满群山万类沉，幽人闭户寂无心。轻舟冲冷肯乘兴，情与剡溪寒意深。四山吹雪洒沧浪，两两渔舟冷不妨。自是寒鱼依密藻，江深岸迥谩鸣桹。
题雪景二首·其一
作者：曹勋
朝代：宋

雪满羣山万类沉，幽人闭户寂无心。
轻舟衝冷肯乘兴，情与剡溪寒意深。
题雪景二首·其一
作者：曹勋
朝代：宋
体裁：七言绝句

雪满群山万类沉，幽人闭户寂无心。轻舟冲冷肯乘兴，情与剡溪寒意深。
题雪景二首·其二
作者：曹勋
朝代：宋
体裁：七言绝句

四山吹雪洒沧浪，两两渔舟冷不妨。自是寒鱼依密藻，江深岸迥谩鸣桹。
题黄湾真如山般若台
作者：曹勋
朝代：宋
体裁：古风

真如山中龙象宅，前三后三率禅客。珍公提唱悟本心，一指不留庭下柏。我来春事梅已玉，仍吸灵泉酌寒碧。会看海印发光时，台前璧月连天白。
风流子·中春膏雨歇
作者：曹勋
朝代：宋

中春膏雨歇，雕阑晓，最好海棠时。
正新梢吐绿，万苞凝露，暖铺云锦，香点胭脂。
向枝上，绪风开秀色，桃李尽成蹊。
朱唇晕酒，脸红微透，翠纱轻卷，红映丰肌。
严宸风光主，临赏处，玉殿丽日迟迟。
天与造化西蜀，浓艳芳菲。
待绣帘卷起，欢奉长乐，内捆多闲，同宴椒闱。
须是对花满酌，不醉无归。
风流子·海棠
作者：曹勋
朝代：宋
体裁：词

中春膏雨歇，雕阑晓，最好海棠时。正新梢吐绿，万苞凝露，暖铺云锦，香点胭脂。向枝上，绪风开秀色，桃李尽成蹊。朱唇晕酒，脸红微透，翠纱轻卷，红映丰肌。严宸风光主，临赏处，玉殿丽日迟迟。天与造化西蜀，浓艳芳菲。待绣帘卷起，欢奉长乐，内梱多闲，同宴椒闱。须是对花满酌，不醉无归。
风流子（海棠）
作者：曹勋
朝代：宋

中春膏雨歇，雕阑晓，最好海棠时。正新梢吐绿，万苞凝露，暖铺云锦，香点胭脂。向枝上，绪风开秀色，桃李尽成蹊。朱唇晕酒，脸红微透，翠纱轻卷，红映丰肌。严宸风光主，临赏处，玉殿丽日迟迟。天与造化西蜀，浓艳芳菲。待绣帘卷起，欢奉长乐，内木困多闲，同宴椒闱。须是对花满酌，不醉无归。
风雨惊春
作者：曹勋
朝代：宋
体裁：七言律诗

一年春事急如流，每被颠风断送休。锦瑟华筵常漫度，杏园景物只供愁。须知胜践何曾阙，自是青春不少留。遍倚栏干望归路，落花飞絮思悠悠。
飞龙引
作者：曹勋
朝代：宋

炎精应运开真箓，神母嗷嗷夜潜哭。五星同轨莅秦雍，十二真人翔水曲。断蛇约法授天人，项籍叱咤徒驱逐。萧曹翼翼冠元功，三十一君兆开国。君兮臣兮俱会同，洒扫乾坤开寿域。
飞龙引
作者：曹勋
朝代：宋

炎精应运开真箓，神母嗷嗷夜潜哭。
五星同轨莅秦雍，十二真人翔水曲。
断蛇约法授天人，项籍叱咤徒驱逐。
萧曹翼翼冠元功，三十一君兆开国。
君兮臣兮俱会同，洒扫干坤开寿域。
飞龙引
作者：曹勋
朝代：宋

炎精应运开真籙，神母嗷嗷夜潜哭。五星同轨莅秦雍，十二真人翔水曲。断蛇约法授天人，项籍叱咤徒驱逐。萧曹翼翼冠元功，三十一君光开国。君兮臣兮俱会同，渍扫乾坤开寿域。
食虀有作
作者：曹勋
朝代：宋

点化八珍爽，须烦一品虀。
村寒求瓮下，麵法记山西。
宫征难忘味，膏粱勿遽迷。
终然调鼎手，深旨出扶犁。
食齑有作
作者：曹勋
朝代：宋

点化八珍爽，须烦一品齑。村寒求瓮下，面法记山西。宫徵难忘味，膏粱勿遽迷。终然调鼎手，深旨出扶犁。
饮马歌
作者：曹勋
朝代：宋

边城春未到。雪满交河道。暮沙明残照。塞烽云间小。断鸿悲，陇月低，泪湿征衣悄。岁华老。
饮马歌·边头春未到
作者：曹勋
朝代：宋

此腔自虏传至边，饮牛马即横笛吹之，不鼓不拍，声甚凄断。闻兀术每遇对阵之际，吹此则鏖战无还期也。边头春未到，雪满交河道。暮沙明残照，塞烽云间小。断鸿悲，陇月低，泪湿征衣悄。岁华老。
饮马歌·边头春未到
作者：曹勋
朝代：宋
体裁：词

边头春未到。
雪满交河道。
暮沙明残照。
塞烽云间小。
断鸿悲。
陇月低。
泪湿征衣悄。
岁华老。
饮马长城窟行
作者：曹勋
朝代：宋

汉马饮长城，匈奴空塞北。东胡与乌丸，先驱出绝哉。月氏合康居，受诏发疎勒。右校罗天山，左山林胡国。嫖姚登狼居，旌旗照穹碧。号令明秋霜，虏帐余空壁。瀚海无惊波，献捷走重译。大将朝甘泉，后部腾沙碛。九宇动声容，功烈光篇籍。将军拜通侯，歌舞连朝夕。
饮马长城窟行
作者：曹勋
朝代：宋

汉马饮长城，匈奴空塞北。
东胡与乌丸，先驱出绝域。
月氏合康居，受诏发疎勒。
右校罗天山，左出林胡国。
嫖姚登狼居，旌旗照穹碧。
号令明秋霜，虏帐余空壁。
瀚海无惊波，献捷走重译。
大将朝甘泉，后部腾沙碛。
九宇动声容，功烈光篇籍。
将军拜通侯，歌舞连朝夕。
饮马长城窟行
作者：曹勋
朝代：宋

汉马饮长城，匈奴空塞北。东胡与乌丸，先驱出绝域。月氏合康居，受诏发疏勒。右校罗天山，左出林胡国。嫖姚登狼居，旌旗照穹碧。号令明秋霜，虏帐馀空壁。瀚海无惊波，献捷走重译。大将朝甘泉，后部腾沙碛。九宇动声容，功烈光篇籍。将军拜通侯，歌舞连朝夕。
高丽炉一枚寄虎丘结老为说偈言
作者：曹勋
朝代：宋
体裁：四言诗

兹炉之先，鲸波空际。有国曰韩，以陶以器。奉之函丈，宝烟轻细。此一瓣香，用严报地。
高楼月
作者：曹勋
朝代：宋
体裁：古风

高楼月，倒景入阑干。人眠绮窗影，月在青云端。相攀不可得，空成帘幕寒。
鹧鸪天·其二
作者：曹勋
朝代：宋

准拟中秋快客情。新亭雨后喜登临。彩蟾特地中宵出，吹散层云十日阴。松露重，月烟深。祥云捧玉到天心。金波动是经年别，为酌金荷醉碧琳。曾到东风最上头。低云阁雨接溪流。只应缟袂闺房秀，尚带天香汗漫游。当日暇，从贤侯。冲寒迎翠小迟留。归骖白凤来何处，更指玉霄城畔楼。
鹧鸪天·准拟中秋快客情
作者：曹勋
朝代：宋
体裁：词

准拟中秋快客情。新亭雨后喜登临。彩蟾特地中宵出，吹散层云十日阴。松露重，月烟深。祥云捧玉到天心。金波动是经年别，为酌金荷醉碧琳。
鹧鸪天·曾到东风最上头
作者：曹勋
朝代：宋
体裁：词

曾到东风最上头。低云阁雨接溪流。只应缟袂闺房秀，尚带天香汗漫游。当日暇，从贤侯。冲寒迎翠小迟留。归骖白凤来何处，更指玉霄城畔楼。
鹧鸪天（咏枨）
作者：曹勋
朝代：宋
体裁：词

枫落吴江肃晓霜。洞庭波静耿云光。芳苞照眼黄金嫩，纤指开新白玉香。盐胜雪，喜初尝。微酸历齿助新妆。直须满劝三山酒，更喜持杯云水乡。
鹧鸪天（席上作，期子忱、季相之酒）
作者：曹勋
朝代：宋
体裁：词

雪后疏香一两枝。高轩乘兴访春时。金蕉酌酒应须醉，玉指传觞岂易辞。嗟老大，喜追随。南楼宵漏任迟迟。已闻水部神仙语，更诵骑鲸短李诗。
黄侍郎宫祠赠行
作者：曹勋
朝代：宋

无双佳誉久腾芳，暂解繁机下帝旁。
举世不能容直道，清时聊欲款江乡。
修涂按辔三秋雨，别殿陪祠一炷香。
顾我辱知门下久，语离清泪洒沧浪。
黄侍郎宫祠赠行
作者：曹勋
朝代：宋

无双佳誉久腾芳，暂解繁机下帝旁。举世不能容直道，清时聊欲款江乡。脩涂按辔三秋雨，别殿陪祠一炷香。顾我辱知门下久，语离清泪洒沧浪。
黄湾书事时虏人犯淮
作者：曹勋
朝代：宋

海边鼓角动星辰，我复驱贫近海滨。强对溪山方袖手，不堪梅柳已惊春。新元北客愁边泪，故国西郊日暮尘。谁与高寒伴幽独，雪声清梦入霜筠。
黄湾书事时虏人犯淮
作者：曹勋
朝代：宋

海边鼓角动星辰，我復驱贫近海滨。
强对溪山方袖手，不堪梅柳已惊春。
新元北客愁边泪，故国西郊日暮尘。
谁与高寒伴幽独，雪声清梦入霜筠。
黄节夫问疾以偈答之
作者：曹勋
朝代：宋

四大和合成我身，四大损增成我病。我病在枕谁为起，我艾在身谁为痛。惟此疾痛切身时，毕竟二事谁复代。公今累纸示格言，愿示免疾痛一句。
黄节夫问疾以偈答之
作者：曹勋
朝代：宋

四大和合成我身，四大损增成我病。
我病在枕谁为起，我艾在身谁为痛。
惟此疾痛切身时，毕竟二事谁復代。
公今累纸示格言，愿示免疾痛一句。
黄雀
作者：曹勋
朝代：宋

羣聚羣飞畏行止，饮啄惊鸣顾无已。
多虞多事足机张，独宿蓬蒿信为美。
黄雀
作者：曹勋
朝代：宋

群聚群武飞畏行，饮啄惊鸣顾无已。多虞多事足机张，独宿蓬蒿信为美。
黄雀
作者：曹勋
朝代：宋

群聚群飞畏行止，饮啄惊鸣顾无已。多虞多事足机张，独宿蓬蒿信为美。
黄鹤
作者：曹勋
朝代：宋
体裁：五言排律

子晋升真后，茅君谒帝初。灵风翔羽葆，舒辔耸云裾。凌虚前虎节，方驾后龙舆。平旦辞龟岭，禺中过凤虚。故里频迁改，山川遽有无。当时武昌水，清浅转城隅。
鼓吹曲
作者：曹勋
朝代：宋

按节临瀚海，舒军耀朔方。幕中延揖客，马首系降王。封君行负弩，天子赐干将。后乘腾沙漠，前驱过渭阳。箫鼓通平乐，旌旗属建章。明堂献捷罢，甲矛自生光。
鼓吹曲
作者：曹勋
朝代：宋

按节临瀚海，舒军耀朔方。
幕中延揖客，马首繫降王。
封君行负弩，天子赐干将。
后乘腾沙漠，前驱过渭阳。
箫鼓通平乐，旌旗属建章。
明堂献捷罢，甲矛自生光。
鼓吹曲
作者：曹勋
朝代：宋

按节临瀚海，舒军辉朔方。幕中延揖客，马首系降王。封君行负弩，天子赐干将。后乘腾沙漠，前驱过渭阳。箫鼓通平乐，旌旗属建章。明堂献捷罢，甲予自生光。
齐天乐·中宫生辰
作者：曹勋
朝代：宋
体裁：词

芙蓉凝露青霞护，朝日绮疏风细。正是中秋，时候喜逢，中宫葱葱佳气。云龙庆会。赞真主当阳，辅成天地。暇日琴书，暂闲蚕馆见贤志。嫔嫱衣罗乍试。尽趋椒殿，喜芳绣筵初启。酒面腾红，香烟罩碧，恩满六宫金翠。何妨绛烛。任花攲玉侧，劝教沈醉。凤阙龙楼，夜色凉如水。
齐天乐·芙蓉凝露青霞护
作者：曹勋
朝代：宋
体裁：词

芙蓉凝露青霞护，朝日绮疏风细。正是中秋，时候喜逢，中宫葱葱佳气。云龙庆会。赞真主当阳，辅成天地。暇日琴书，暂闲蚕馆见贤志。嫔嫱衣罗乍试。尽趋椒殿，喜芳绣筵初启。酒面腾红，香烟罩碧，恩满六宫金翠。何妨绛烛。任花敧玉侧，劝教沈醉。凤阙龙楼，夜色凉如水。
齐天乐（同前）
作者：曹勋
朝代：宋

芙蓉凝露青霞护，朝日绮疏风细。正是中秋，时候喜逢，中宫葱葱佳气。云龙庆会。赞真主当阳，辅成天地。暇日琴书，暂闲蚕馆见贤志。
嫔嫱衣罗乍试。尽趋椒殿，喜芳绣筵初启。酒面腾红，香烟罩碧，恩满六宫金翠。何妨绛烛。任花欹玉侧，劝教沈醉。凤阙龙楼，夜色凉如水。
七年十二日夜登清心閣
作者：曹勛
朝代：宋

小樓秋夜明月底，仰不見天惟見水。
岸巾獨立四無人，白月青天伴陽子。
誰知橫玉作秋聲，一聲吹盡九陌塵。
月輪半仄吾未睡，樓角風生凉殺人。
三婦艷歌·其一
作者：曹勛
朝代：宋

大婦雙綺襦，中婦紅羅裾。
小婦服翡翠，理曲調笙竽。
良人幸安坐，美酒傾玉壺。
三婦艷歌·其二
作者：曹勛
朝代：宋

大婦織雲錦，中婦繡鴛鴦。
小婦獨無事，對鏡理紅粧。
良人幸安坐，帳暖自添香。
三月二首·其一
作者：曹勛
朝代：宋

三月春如年少時，了知造化最兒嬉。
智行無事柳飛絮，道發自然花滿枝。
錦繡園林添富貴，神仙院落鬭清奇。
老夫長似春三月，游戲人間不皺眉。
三月十日
作者：曹勛
朝代：宋

纔看桃李錦成圍，忽使園林綠作堆。
遠草將人雙眼去，飛花引蝶過牆來。
簿書節裏無多著，懷抱朝來得好開。
已是七分春去了，何須鳥語苦相催。
上之回
作者：曹勛
朝代：宋

衛騎絕沙漠，前驅過玉門。
雲旗梢月窟，輦道屬烏孫。
萬國森環衛，三靈駭駿奔。
聲容同日月，威德被乾坤。
巡狩知無外，蠻戎識至尊。
何當鳴警蹕，高會醼崑崙。
上元前四日宣召賞梅
作者：曹勛
朝代：宋

冉冉東風春乍回，睿思宣入禁中來。
忽參鼻觀清香徹，殊喜一庭都是梅。
上塘值清明八首·其一
作者：曹勛
朝代：宋

客路逢寒食，划船閙水干。
嬌雲易得雨，暴冷不成寒。
白水連天去，繁桃觸目看。
朝來有家信，稚子報平安。
上塘值清明八首·其七
作者：曹勛
朝代：宋

客路逢寒食，禾秧出已齊。
清溪三汊淺，白鷺一行低。
禊飲心何在，茅峰路恐迷。
隨時隨有樂，何處不幽棲。
上塘值清明八首·其三
作者：曹勛
朝代：宋

客路逢寒食，猶尋禦臘衣。
羣芳須暖景，曨日尚寒暉。
餘力求閑早，勞生昨夢非。
薺花渾似雪，蝴蝶夢中歸。
上塘值清明八首·其二
作者：曹勛
朝代：宋

客路逢寒食，清明未到家。
起居須藥餌，飲食任魚蝦。
水浄垂垂柳，風遲艷艷花。
興來隨處樂，不復問年華。
上塘值清明八首·其五
作者：曹勛
朝代：宋

客路逢寒食，山光觸處新。
取魚多樣網，艤岸幾州人。
默爾非無住，超然得任真。
今年卦氣盡，四顧欲何親。
上塘值清明八首·其八
作者：曹勛
朝代：宋

客路逢寒食，欣同不繫舟。
閑中聊適性，要地固抽頭。
不作揚州夢，何能賈客留。
壯懷今斷斷，世事任悠悠。
上塘值清明八首·其六
作者：曹勛
朝代：宋

客路逢寒食，浙西春事稀。
日華藏暖景，天氣未單衣。
歌棹喧椎鼓，桃花巧映扉。
空收麰麥粉，藥病豈心違。
上塘值清明八首·其四
作者：曹勛
朝代：宋

客路逢寒食，光陰亦可驚。
如何介子節，再過闔廬城。
列岫遥逾碧，羣芳晚更明。
飯餘風力壯，掀舞小舟輕。
上雲樂
作者：曹勛
朝代：宋

真王嚴仗衛，清道表前旌。
翠輦浮龍藻，霜戈麗虎兵。
哀笳鳴廣路，警蹕過曾城。
後乘超王屋，前驅上玉京。
諸天觀鼓節，列聖肅儀刑。
朝謁虛皇罷，麾幢下始青。
蒐兵寧紫戶，閲籍按黄庭。
十洲皆承事，九宇仰裁成。
暇豫迎春宴，還宮召百靈。
綠室陳歌舞，陽臺煥日星。
玉酒浮樽滿，天花覆坐馨。
空謠洞真唱，遐覽悲劫齡。
俯盼紅塵子，起滅輕浮萍。
中秋前一日邀賀子忱爲對月之款乃審放意山林扁舟東去引企不已偶得小詩
作者：曹勛
朝代：宋

積陰掃秋風，吹作今夕月。
山嶽四高寒，天地一澄澈。
幽人渺何許，應喜清暉發。
一樽不同樂，孤光共愁絕。
中秋雨過月出·其一
作者：曹勛
朝代：宋

欲遣清風掃亂雲，先將一雨凈游塵。
今年大作中秋事，月色何孤我輩人。
照却八方還剩在，看來千古許清新。
不眠不惜明朝補，報答孤光醉是真。
中秋雨過月出·其二
作者：曹勛
朝代：宋

綠陰芳樹鳥啼春，與客相携發興新。
半落杏花初過雨，微酸梅子已生仁。
每尋詩去必遷坐，穩跨牛歸不問津。
筋力尚堪簑笠在，莫欺老子髮如銀。
丹桂再開對酒
作者：曹勛
朝代：宋

丹桂何堪急雨催，清香不肯逐蒿萊。
却應念我經年待，借得餘霞爲再開。
久別黄虛中忽會又別二詩道意·其一
作者：曹勛
朝代：宋

汪汪陂量有家聲，文擅區中世典刑。
別去十年頭已白，相逢一日眼猶青。
君裁短後姑假道，我訪內丹殊不經。
蘿月風櫺傳古錦，無令簿領困周星。
久別黄虛中忽會又別二詩道意·其二
作者：曹勛
朝代：宋

蘋滿烟沙柳滿洲，綠荷風軟轉船頭。
歸篷亟作恁麽去，許事肯令如是休。
自有文章追洛下，莫緣譽處厭糟丘。
君能坐致錢流地，行達通明十二旒。
久雨三首·其一
作者：曹勛
朝代：宋

五月正陽月，何嘗與雨期。
浹旬簷溜注，冞夕水聲馳。
古屋床床漏，苔牆堵堵隳。
子桑誰復餉，勾漏政須醫。
久雨三首·其三
作者：曹勛
朝代：宋

一旬連夜雨，人物困泥中。
竹樹侵書暗，橫流趁路通。
竈烟薪更濕，簷溜耳難聰。
潤逼衣襟重，何時日照東。
久雨三首·其二
作者：曹勛
朝代：宋

蝕餘仍苦雨，猶爾晦陽暉。
浩浩陂三尺，家家水半扉。
汩陳非佛意，昏墊蓋天機。
祈懇須冥造，當仁要達微。
乾道聖德頌
作者：曹勛
朝代：宋

維聖有作，紹隆興運。
天經地義，宗堯越舜。
風俗惇厚，日星清潤。
冰天桂海，咸祗成訓。
皇矣藝祖，肇開宗祊。
用集大命，再造羣生。
卜世卜年，周室與京。
德懋聖孫，區宇載寧。
龍潛出震，握符御極。
恭儉慈仁，已隆燕翼。
勵精治具，羣工惟辟。
斯皇聖德，以受方國。
躬秉要道，化成斯民。
問寢侍膳，克勤日新。
刑于四海，率土興仁。
至矣聖孝，悅安嚴親。
猾夏餘種，久失我重。
稍恢雄略，盡還尊奉。
復修絳樂，亟續騫貢。
布昭聖武，式皇鉅宋。
洪宣景命，爰振皇綱。
詔令諭旨，粉澤八荒。
宸奎逸彩，龍鳳騫翔。
煥乎聖文，彬彬日彰。
誕敷武節，克柔强鷙。
風靜邊柝，烟沉晚燧。
穡夫力田，塞馬垂轡。
巍巍聖功，允格康濟。
光啟元良，鶴禁建儲。
遴擇端方，贊翊詩書。
濬哲文思，日親睿謨。
於赫聖明，有開令圖。
當天執籙，了無玩好。
貴異獻輸，蕩然一掃。
力敦嘉靖，詢謀政要。
丕鑠聖斷，坐臻是奧。
從容總攬，用體乾剛。
文武一道，督以經常。
王化溥博，景風丕祥。
格天聖治，時雍時康。
咫尺威顔，豁達方寸。
日角珠庭，金聲玉振。
穆穆皇皇，天儀明潤。
洪惟聖表，萬宇朝覲。
乃武乃文，止戈好生。
華夏蠻貊，底于丕平。
罔或反汗，克斷惟明。
長策遠馭，奕奕天聲。
寶緒重光，密答純祐。
既協皇極，昭報方茂。
堯父舜子，撫封增舊。
行復九有，亙萬萬壽。
大哉乾元，萬物資之。
赫赫明世，吾君繼之。
熾昌隆祚，惟皇造之。
億萬斯年，惟皇保之。
京口有歸燕
作者：曹勛
朝代：宋

春烟晝白春草綠，春水溶溶曲江曲。
吳宮梁苑盡灰飛，胡馬驕嘶銜苜蓿。
蕭條南國閟春愁，章臺瑶室今茅屋。
中原民庶被氈裘，萬室無人皆鼠伏。
子歸何處定安巢，楚幕雖多易傾覆。
感君爲君思建章，萬戶朱門綴珠玉。
當時天下尚無爲，今日悲凉變何速。
感君歌，爲君哭，汾陽已死淮陰族。
沉沉壯士聽晨雞，豺狼當路食人肉。
燕齊鄒魯化腥膻，番人走馬鳴𨏔轆。
人倫僧求字
作者：曹勛
朝代：宋

上人早出岷峩山，頗游五嶺崎嶇還。
妙定休咎指諸掌，會心不出眉宇間。
顧予從來多得喪，歸老林泉喜無量。
它年見我巖壑中，應笑如如得非相。
人生不長好
作者：曹勛
朝代：宋

人生不長好，倏忽如蕣英。
臨觴莫辭醉，既醉莫願醒。
但識醉中理，無欲醒時名。
夷齊猶餓死，誰復哀屈平。
陵谷尚遷滅，况乃期促齡。
已焉謝消長，得失秋毫輕。
今乃和以報之
作者：曹勛
朝代：宋

賀子胸中自有山，結庵山底更雲間。
遣才只道今無許，此士如何尚著閑。
未應萬言直杯水，向來九虎守天關。
莫嫌久不還詩債，詩債從來隔歲還。
代廣漕劉元舉謝趙相茶二首·其一
作者：曹勛
朝代：宋

龍焙黄封錫有功，謹嚴正味德相同。
便知鈞播無求備，更借扶南兩腋風。
代廣漕劉元舉謝趙相茶二首·其二
作者：曹勛
朝代：宋

方珪圓璧貢春前，上相分頒自九天。
何止芳薌禦魑魅，要知紅日在斜川。
代簡國清老惠梅
作者：曹勛
朝代：宋

梅從雲塢冷摇春，玉雪浮香不著塵。
愚谷斬新肯拈出，一時全露法王身。
以桃并酒餉賈之奇
作者：曹勛
朝代：宋

家園有桃甕有酒，取以先餉國正公。
定能百杯步兵飲，可助一枕羲黄風。
仲冬再到和前韻
作者：曹勛
朝代：宋

江淮烽火照雲頭，買盡臨安去國舟。
行見中興聖天子，一戎大定復神州。
仲春初五日報謁
作者：曹勛
朝代：宋

玉磬蒲團出定音，謁酬與世費浮沉。
徑松參漢周官肅，塢竹藏雲商易深。
莫色溪山皆有道，春風花草本無心。
年來年去頭成白，斗酒樓前明月斟。
休致後效樂天體
作者：曹勛
朝代：宋

從來受性豈其天，遇物常隨處處緣。
未病遽爲辭職去，欲歸亟引挂冠年。
冒寒須放尋梅步，更窘常留買藥錢。
恩許天台遂幽築，清風一棹送歸船。
估客樂
作者：曹勛
朝代：宋

朝飲文君酒，莫宿邯鄲妓。
近得浮梁書，春前辦行計。
何季崇生日
作者：曹勛
朝代：宋

慶閥當年侍從臣，傳家今見石麒麟。
瑶觴初過菖蒲節，碧海聊觀荔子春。
超逸絕塵髯政事，暑天湯餠魏簪紳。
祝公千百松筠壽，常對團團月色新。
余比出疆以茶遺館伴乃云茶皆中等此間於高麗界上置茶凡二十八九緡可得一胯皆上品也予力辯所自來謂所遺皆御前絕品他日相與烹試果居其次傷爲猾夷所誚因得一詩
作者：曹勛
朝代：宋

年來建茗甚紛紜，官焙私園總混真。
圓璧方圭青箬嫩，絳苞黄角綵題均。
未論潔白衷腸事，只貢膏油首面新。
世乏君謨與桑苧，翻令衡鑑入殊鄰。
偈送剛僧錄入塔
作者：曹勛
朝代：宋

嗚呼剛兄，相識半生。
慧林勤舊，崇先寓名。
五旬戒臘，八十壽齡。
平居慷慨，末後分明。
超山之麓，示人無生。
松鶴移巢，月冷風清。
僕持節朔庭自燕山向北部落以三分爲率南人居其二聞南使過駢肩引頸氣哽不得語但泣數行下或以慨歎僕每爲揮涕憚見也因作出入塞紀其事用示有志節憫國難者云·入塞
作者：曹勛
朝代：宋

妾在靖康初，胡塵蒙京師。
城陷撞軍入，掠去隨胡兒。
忽聞南使過，羞頂羖羊皮。
立向最高處，圖見漢官儀。
數日望回騎，薦致臨風悲。
僕持節朔庭自燕山向北部落以三分爲率南人居其二聞南使過駢肩引頸氣哽不得語但泣數行下或以慨歎僕每爲揮涕憚見也因作出入塞紀其事用示有志節憫國難者云·出塞
作者：曹勛
朝代：宋

聞道南使歸，路從城中去。
豈如車上缾，猶掛歸去路。
引首恐過盡，馬疾忽無處。
吞聲送百感，南望淚如雨。
僕至赤城英侍者見訪好語瀾翻喜以成詩
作者：曹勛
朝代：宋

閑中忙事厭營營，款段揚鞭訪赤城。
問法未經雙澗路，彌天先見萬年英。
繁陰成幄暑風薄，好草傳香朝雨晴。
杖屨何妨留一宿，松間語舊有餘清。
元丹歌贈會稽陳處士
作者：曹勛
朝代：宋

塵波溢目深溟渤，往古來今空出沒。
喜君相見話丹經，起我凌雲惡阡陌。
我生素乏兒女姿，面上巉巖聳山骨。
少年避地東海隅，架竹編茅剪荆棘。
白雲爲我開山容，清風爲我翔真域。
旋屬羣寇迫敺攘，淬出青萍閉丹室。
風塵澒洞十餘年，靈府芝田漸蕪沒。
逢君蹤跡類秋蓬，遺我刀圭延歲月。
何當橫槊靜寰區，同子山居論丹訣。
光孝病中聞予與印在天封亦冒雪見過
作者：曹勛
朝代：宋

老病維摩方丈開，天風破冷舞瓊瑰。
滿山皓色作和氣，知是道人衝雪來。
入塞曲
作者：曹勛
朝代：宋

黑水迢迢黑山暮，馬鳴蕭蕭夜爭度。
胡笳四起黄雲愁，角聲嗚咽何悠悠。
隴山行斷不回首，一番回首添白頭。
再乞休致未遂得二詩呈之奇鄉友·其一
作者：曹勛
朝代：宋

晚歲歸心豈易收，挂冠已去復淹留。
東方曼倩多奇節，司馬相如故倦游。
牀上詩書供一笑，山中松桂入清愁。
兒童怪我經春病，此意還能掩得不。
再乞休致未遂得二詩呈之奇鄉友·其二
作者：曹勛
朝代：宋

錄錄雖能早致身，中年東海與西秦。
只宜桐柏山中老，不是麒麟閣上人。
故病未休新病起，黑頭應笑白頭新。
天公早賜還山詔，懷抱紛紛倦俗塵。
再和呈李提舉
作者：曹勛
朝代：宋

僑寓江城意豈疎，得親仙李似南舒。
高門带珮昭寰宇，一代勳庸切太虛。
相業自應求的子，老成宜復被親除。
中興文物須名世，會見金珂下直廬。
再答前韻二首·其一
作者：曹勛
朝代：宋

不裘而暖得橫披，絕叫西崑不復詩。
聳入山容成紫障，暖回玉糝綴繁枝。
從知公有青雲士，聊欲文成黄絹辭。
但得錦囊風月在，胸中佳處未妨癡。
再答前韻二首·其二
作者：曹勛
朝代：宋

客居索寞厭天窮，撫事無能笑語中。
破睡好茶盈碗白，曝簷晴日半簾烘。
向來切己連丁禍，政以臨民獲罔功。
頼有破除餘習在，后山端欲扣南豊。
再酬丁尉
作者：曹勛
朝代：宋

九臯仙緒豈凡門，肯顧衰翁笑語溫。
槐里少留傳好句，楓宸固已奏嘉言。
瀰瀰野水山連碧，嫋嫋新凉月挂昏。
妙筆摛華想高興，政須檀板與清樽。
冞公出示崇寧超然相與之詩贊以伽陀
作者：曹勛
朝代：宋

崇師金聲，居士玉振。
芝蘭道同，萬涂一進。
妙語領畧，後學標準。
如是如是，雲駛月運。
出塞曲
作者：曹勛
朝代：宋

來時長驅五千里，滿目胡塵漲天起。
胡塵已息遼海空，班師來謁明光宮。
漢家天子耀神武，不知戰士常辛苦。
出關
作者：曹勛
朝代：宋

筍輿清曉出都門，便喜松聲到處聞。
可但佳游今止止，試尋舊友只紛紛。
卑棲故傳吳楚語，高意自同鸞鶴羣。
且樂退身無罣礙，滿襟塵土逐春雲。
分題墨梅
作者：曹勛
朝代：宋

北風吹雲村寂寂，練練溪流湛寒碧。
馬頭忽有暗香來，撼雪尋芳識標格。
揚鞭敲鐙荒寒路，酒惡難禁頼銷釋。
隴上故人消息遲，一枝誰寄疎煙隔。
老禪幻此空花相，墨暈橫斜清照客。
定應飛夢會姑仙，玉樓澹月連天白。
初冬日懷先壟
作者：曹勛
朝代：宋

中原金鼓未全衰，拜掃逢時淚滿衣。
丘壠蕭條應蔓草，松楸寂歷想斜暉。
殘骸漫向天南住，鄉思空隨雁北飛。
海上傷心一巵酒，夢魂先已酹重闈。
初到闕下
作者：曹勛
朝代：宋

墨敕雙馳侍帝傍，何堪窘步入明光。
退風久作翻風翼，倦客何能久客梁。
野寺殘僧思緩步，斷橋流水憶寒香。
何時裋褐携筇去，數里松聲細麥岡。
初夏松隠看雨
作者：曹勛
朝代：宋

細細南薰氣已深，午來庭戶作煩襟。
雨雲不向西山出，只在青天忽變陰。
初見梅有作
作者：曹勛
朝代：宋

至後微和入燒痕，烟稍寄我嶺頭新。
尚無紅糝離離意，已覺清姿苒苒春。
未暇儗爲烏有賦，絕勝遂詠墜樓人。
夜寒翠袖臨明月，且影橫斜上醉巾。
別無錫南禪蓮老
作者：曹勛
朝代：宋

生平罹百憂，老來始一欣。
得履方外趣，不涉卷內聞。
留錫憇福境，禪悅志所勤。
日款鄉關舊，俱歎鴻鵠分。
偶同一窗雨，永懷九仙雲。
好持洞下香，法界期普薰。
別鄭康道
作者：曹勛
朝代：宋

與公相從久，未始蹈瑣細。
我既困索米，公已安吳地。
一廛了百指，與閑殆天意。
陛下聖而武，庶物進以彙。
擇材訪耆宿，粲若數一二。
考槃出幽隠，鼓篋趨朝市。
公尚有遐心，詎宜忽初志。
腰鐮與手斧，甘窮幾經歲。
我願以公名，充庭如孔翠。
風雲際盛旦，用激志士氣。
胡爲倏來往，老懷惜摻袂。
惟冀加餐飯，賢者不終棄。
功名會有日，當看詠既醉。
到廬阜謁清虛
作者：曹勛
朝代：宋

足趼踰千里，仙山豈易逢。
欲將遮日手，款扣撥雲峯。
奎壁垂無極，星辰拱幾重。
師心微太漠，不礙白雲封。